Svetski dan deteta: Problemi koji što pre moraju da se reše - Devet meseci\nAutor admin\t On Nov 20, 2017 271\nNa Svetski dan deteta, deca širom sveta i u Srbiji će preuzeti važne uloge u medijima, politici, biznisu, sportu, i zabavi, da bi ukazali na najveće probleme sa kojima se suočavaju.\nNa današnji dan se obeležava godišnjica Konvencije o pravima deteta. Sva deca imaju prava iz ove Konvencije, bez obzira na to ko su, gde žive, šta im roditelji rade, da li su siromašni ili bogati, kojim jezikom govore, kojoj religiji ili kulturi pripadaju, da li imaju neku smetnju ili invaliditet.\nIpak, uprkos odredbama Konvencije i napretku koji je postignut, statistika pokazuje da se deca u Srbiji i dalje suočavaju sa velikim izazovima:\n8.4% dece živi u apsolutnom siromaštvu, a čak 30.2% dece živi na liniji siromaštva,\nskoro 20% dece nije primilo sve vakcine,\nblizu 30% dece mlađe od 5 godina nema adekvatnu ishranu,\n50% dece uzrasta od 3-5 godina ne ide u vrtić, a samo 9%, najsiromašnije dece i 6% dece iz romskih naselja pohađa vrtiće,\nskoro 80% dece koja žive u ustanovama su deca sa smetnjama u razvoju,\nviše od 40% dece je izloženo nasilnim metodama, disciplinovanja kod kuće koje negativno utiču na njihov razvoj.\nObeležavanje Svetskog dana deteta će omogućiti da se čuje glas dece i da ona ukažu na najveće izazove sa kojima se suočavaju. Deca će u Skupštini Republike Srbije predstaviti rezultate istraživanja, u kojem su deca, posebno ranjiva deca, iskazala svoje mišljenje o tome kako vide problem nasilja i dala predloge kako ono može da se spreči. Istraživanje je sprovela organizacija Prijatelji dece Srbije, a kao deo procesa razvoja nacionalnog strateškog okvira za prevenciju i zaštitu dece od nasilja. Ovu nacionalnu strategiju razvija Radna grupa koju je uspostavilo Ministarstvo za rad, zapošljavanje, boračka i socijalna pitanja.\nDeca će ove rezultate predstaviti narodnim poslanicima, predstavnicima Vlade Republike Srbije, Savetu za prava deteta, kancelariji Zaštitnika građana, kancelariji Poverenice za ravnopravnost, Mreži organizacija za decu Srbije i drugim telima i institucijama koji su zaduženi da svako dete u Srbiji bude sigurno, bezbedno i zaštićeno od nasilja.\n*Pošaljite SMS poruku 100 ili 200 na broj 9656 i kroz redovne mesečne donacije pokažite svoje opredeljenje za stvaranje boljeg sveta za decu u Srbiji.\nPetnaest URNEBESNIH razloga ZAŠTO su MALA DECA često “mali LJUTI ljudi”


POMOĆ PRIVREDI: Svakoj firmi po 200 evra državne subvencije | (Vesti - 13.09.2021) Novi Sad\n13.09.2021 u 18:38h\nPOMOĆ PRIVREDI: Svakoj firmi po 200 evra državne subvencije\nMinistar finansija Siniša Mali rekao je danas u Privrednoj komori Srbije da će svi privrednici od 15. oktobra do kraja januara sledeće godine moći da se prijave za pomoć države kako bi nabavili nove uređaje neophodne za novi model fiskalizacije.\n– Način na koji ćemo to sprovesti u delo je da će od 15. oktobra preko sajta Poreske uprave, svaki poreski obveznik moći da se prijavi ako želi da primi subvenciju Vlade Srbije. Rok do kada će moći da se prijave je kraj januara 2022. godine. To je sto evra po prodajnom mestu i sto evra po fiskalnom uređaju. Pri čemu će oni koji nisu u sistemu PDV-a dobiti za 20 odsto veću subvenciju za kase zbog nemogućnosti da iskoriste ulazni PDV i kako bi taj trošak nadomestili - naveo je Mali.\nPodsetimo, sada imamo i novi, konačni rok u kome će najveći broj privrednika morati da se prilagodi novim pravilima fiskalizacije. Za zamenu starih fiskalnih uređaja i uvođenje novog sistema utvrđen je i novi, prelazni period. On počinje 1. novembra ove godine i traje do 30. aprila 2022. što je i krajnji rok da se gotovo svi privrednici prilagode novim pravilima.\nNove fiskalne uređaje će morati da imaju gotovo svi privrednici. Kako navodi "Blic", privrednici neće imati nikakve troškove zbog državnih subvencija, a nova fiskalna kasa će moći da bude i svaki mobilni telefon.\nPovezane teme državna pomoć finansijska pomoć ministarstvo finansija novčana pomoć pdv pomoć privredi privreda srbije Siniša Mali subvencije


Obeležena nedelja Crvenog krsta – ZoomUe\nby Milica Cirovic · Published 7 маја, 2021 · Updated 7 маја, 2021\nUŽICE – Crveni krst je međunarodna humanitarna organizacija u kojoj su angažovani volonteri iz celog sveta, a toj porodici pripadaju i volonteri Crvenog krsta Užice.\nU toku pandemije korona virusa volonteri Crvenog krsta pomagali su stanovnicima iz najkritičnijih kategorija i najstarijoj populaciji.\nIzvedena je vežba u kojoj su učestvovali volonteri Crvenog krsta u kojoj je prikazano realno stanje jedne saobraćajne nesreće.\n„Videli smo pokaznu vežbu koju su izveli članovi spasioca juniora Crvenog krsta Užice. Vežba je imala koncept scenarija saobraćajne nesreće gde smo imali sedampovređenih osoba i vežba i izvedena je u realnom vremenu u kome treniramo. Članovi juniora spasioca su takođe članovi ekipe koja je predstavljala grad Užice na državnim takmičenjima“, rekla je gradonačelnica Užica Jelena Raković Radivojević.\nTags: crveni krstuzice\nRibolov kao način života (VIDEO)\nNext story Najuspešniji Užičani dobili priznanja (VIDEO)\nPrevious story Karan bez vode


Video, Pravimo zazubice pred ručak sa food blogovima\nPravimo zazubice pred ručak sa food blogovima\nNaslovna Video Pravimo zazubice pred ručak sa food blogovima\nDogađaj: Blogomanija 2012\nOvogodišnju Blogomaniju koja se održala na Staroj Planini posetilo je više od 300 blogera iz Srbije i regiona. Najveći regionalni skup ovog tipa se prvenstveno bavio uticajem blogova i društvenih mreža na politički i društveni život u Srbiji i regionu, a pojedini paneli su se pozabavili i nekim opuštenijim temama kao što su hrana, moda, putovanja i sport.\nJedan od ciljeva ovogodišnje konferencije čija je ideja da se na jednom mestu okupe svi sadašnji i budući blogeri, a u cilju razmene i sticanja novih znanja o tom sve moćnijem medijskom kanalu, bio je i uspostavljanje komunikacije između regionalne zajednice blogera i kompanija, države, kao i dijaloga izmedju online i offline medija.\nBlogerske avanture 2 - Blogomanija 2012\nOvogodišnju Blogomaniju koja se održala na Staroj Planini posetilo je više od 300 blogera ...\nČemu blog ustvari služi?\nBlogovi i PR - Blogomanija 2012\nLično i profesionalno pozicioniranje - Blogomanija 2012\nKako da pišete tako da svi čitaju vaš blog\nKako mi pišemo o stvarima koje volimo\nSport i blogovanje s lica mesta - Blogomanija 2012


Milijaš: "Napadači da rasporede golove" - Sportske.net\nMilijaš: "Napadači da rasporede golove"\nKapiten Crvene zvezde Nenad Milijaš poručio je da nema potrebe da se diže prevelika fama nakon ubedljive pobede nad Novim Pazarom kako se ne bi ponovio scenario od pre odlaska na pauzu u šampionatu a napadačima je poručio da malo bolje rasporede golove.\nNenad Milijaš postigao je 50. jubilarni gol u dresu Crvene zvezde na startu duela devetog kola JSL sa Novim Pazarom.\nNakon toga Zvezda je postigla još četiri pogotka i slavila sa 5:1 a kapiten je dan kasnije objasnio kako ubedljiva pobeda ne sme da zavara igrače jer su već jednom bili u poziciji da nakon "petarde" pretrpe poraz na gostovanju.\n"Rano je da se i pomisli da smo krenuli uzlaznom putanjom jer smo pobedili i Spartak s 5:0, pa smo otišli na Banovo brdo i izgubili. Još vremena je potrebno, ušli smo u veoma važan period tokom kojeg nas čeka gostovanje u Nišu, pa Kup sa kragujevačkim Radničkim i derbi s Partizanom. Te utakmice odrediće mnogo toga" ističe Milijaš za "Novosti".\nU trijumfu Crvene zvezde proradili su i napadači. Mrđa i Dauda postigli su po dva gola ali su od kapitena dobili "ukor" da malo bolje raspoređuju učinak.\n"Čestitam im na golovima, ali bih više voleo da ih malo bolje 'rasporede', da daju na svakoj utakmici po jedan, a ne po dva ili tri na svakoj trećoj utakmici" jasan je kapiten Crvene zvezde.\nVicešampion Srbije nalazi se na četvrtom mestu u ligi nakon devet odigranih kola a naredni prvenstveni meč igra u Nišu, protiv direktnog konkurenta za poziciju na tabeli.


AMSS kampanja koračajmo bezbedno - PLUMRACE\n9. 01. 2013. Comments (0) Views: 565 Bezbednost\nAMSS pokreće kampanju posvećenu bezbednosti pešaka „Koračajmo bezbedno“. Ovaj globalni projekat predstavljen je na godišnjem sastanku FIA Fondacije početkom decembra 2012. godine i podržava ga Fond za bezbednost saobraćaja (Road safety fund) i svi klubovi članice Svetske automobilske federacije – FIA, u okviru svetske kampanje „Učinimo puteve bezbednim“ (Make roads safe).\nCilj ove akcije je unapređenje bezbednosti pešaka kao jedne od najugroženijh kategorija učesnika u saobraćaju. U Srbiji je, u toku 2009. i 2010. godine poginulo 169, odnosno 159 pešaka. U 2011. godini 143 pešaka su izgubila život, a u prvih 10 meseci 2012. godine njih 117. Broj povređenih pešaka kretao se od 2.845 u 2009.godini, 2.553 u 2010.godini, 2.222 u 2011. godini, dok je u prvih deset meseci 2012. godine bilo 1880 povređenih pešaka.\nOvako veliki broj povređenih i poginulih pešaka je nedopustiv, a alarmantna je činjenica da oni stradaju čak i na pešačkim prelazima koji treba da budu maksimalno bezbedna mesta za njihovo kretanje.\nU okviru AMSS projekta „Koračajmo bezbedno“ svi zainteresovani moći će da do 31. marta 2013. godine dostave fotografije i kratke video zapise na temu (ne)bezbednog kretanja pešaka: na putu od kuće do vrtića, škole, posla, prodavnice, o omiljenoj stazi kojom šetaju, kao i o svim potencijalno opasnim mestima sa kojima se pešaci svakodnevno sreću.\nPo okončanju kampanje, sav prikupljen materijal AMSS će objediniti, obraditi i dostaviti FIA Fondaciji kako bi bio prezentovan u toku druge globalne nedelje UN posvećene bezbednosti u saobraćaju na putevima od 6. do 12. maja 2013. godine. Sav materijal biće prosleđen i nadležnim institucijama u našoj državi kako bi se preduzele konkretne i praktične mere kojima će se sačuvati mnogi životi.\nKompletne informacije na: www.amss.org.rs\n» Bezbednost » AMSS kampanja koračajmo bezbedno\nŽestoka konkurencija za Auto godine u Srbiji\nU Globarima 95 vozača u šest klasa (GALERIJA)


eKapija | Kompanija Mars poklonila svoje proizvode Crvenom krstu Srbije\nIzvor: eKapija | Utorak, 19.05.2020.| 09:58\nKompanija Mars poklonila svoje proizvode Crvenom krstu Srbije\nKompanija Mars, koja stoji iza nekih od najomiljenijih svetskih brendova, donirala je 27.000 proizvoda, čokoladica Mars, Snikers i M&M’s, Crvenom krstu Srbije. Donaciju vrednu više od 1,5 miliona dinara, Crveni krst Srbije proslediće prvenstveno zdravstvenim radnicima u čitavoj zemlji kao znak zahvalnosti za njihovu izuzetnu posvećenost i zalaganje u borbi protiv korona virusa.\nZahvalnica za uloženi trud i pokazanu solidarnost u vidu slatkih paketa biće uručena i volonterima Crvenog krsta Srbije, navodi se u saopštenju.\n- Moje kolege zdravstveni radnici, kao i moji saradnici volonteri i zaposleni u Crvenom krstu, svakoga dana su nesebično pokazivali koliko je važna ljudska solidarnost, humanost i lično požrtvovanje. Drago mi je da ste i vi to prepoznali i da ste za svog partnera izabrali najstariju humanitarnu organizaciju koja u Srbiji postoji 144 godine. U različitim krizama, nevoljama i teškim vremenima Crveni krst Srbije je mogao da pruži pomoć najranjivijim kategorijama našeg stanovništva poštujući svoje osnovne principe - humanost, nepristrasnost, neutralnost, nezavisnost, univerzalnost, dobrovoljnost i jedinstvo, ali i zahvaljujući dobrim namerama donatora i angažovanju volontera Crvenog krsta. Tokom trajanja vanrednog stanja u Srbiji u 165 organizacija Crvenog krsta u gradovima i opštinama bilo je angažovano 2.823 volontera i 685 zaposlenih Crvenog krsta koji su svakodnevno prosečno prelazili po 1.821 kilometara da bi stigli do 352.904 građana Srbije kojima je neka vrsta pomoći bila potrebna - izjavio je Dragan Radovanović, predsednik Crvenog krsta Srbije.\n- U kompaniji Mars verujemo da svet kakav želimo da vidimo sutra, počinje sa načinom kako poslujemo danas. Zbog toga smatramo da je važno da podržavamo jedni druge i verujemo da kompanije imaju veliku odgovornost u ovim neobičnim okolnostima. Naš pristup u radu tokom pandemije COVID-a bio je i ostaće i dalje da osiguramo sigurnost i dobrobit naših saradnika, i brinemo o našim zajednicama. U ovoj krizi smo zajedno i neophodno je da svi damo svoj doprinos u borbi da se situacija u svetu što pre vrati u normalu – istakao je Predrag Milinčić, regionalni direktor kompanije Mars.\nKao kompanija koja je u potpunosti u privatnom vlasništvu jedne porodice, Mars je zadržao svojih pet osnovnih principa poslovanja: kvalitet, odgovornost, uzajamnost, efikasnost i sloboda, od nastanka do danas, što se pokazalo kao stub funkcionisanja tokom vanredne situacije u čitavom svetu, navodi se u saopštenju.\ndonacije Crvenom krstu\nporodice bez osnovnih primanja


Trojica političara pred sudom zbog rasizma tokom Mundijala – Nadlanu.com\nTrojica političara pred sudom zbog rasizma tokom Mundijala\nBERLIN, 24. marta 2009. (Beta-AP) – Prvi čovek vodeće nemačke ultra-desničarske Nacionalno-demoktratske partije i njena dvojica istaknuta člana odbili su da polože zakletvu u sudskom procesu koji se protiv njih vodi zbog klevete i podsticanja rasne netrpeljivosti tokom fudbalskog Svetskog prvenstva 2006. godine.\nTrojica političara optužena su zbog pamfleta kojim se sugerisalo da tamnoputi, odbrambeni fudbaler Patrik Ovomojela, čija je majka Nemica, a otac Nigerijac, nije dostojan dresa nemačke reprezentacije.\nLetci su prikazivali tradicionalni, beli dres nemačke reprezentacije sa brojem 25, koji je pre Mundijala nosio Ovomajela, i parolom: “Belo, nije samo boja dresa! Za pravi nacionalni tim!”.\nTužioci su predsednika partije Uda Foita, portparola Klausa Bejera i Franka Šverta, šefa pravne službe stranke, optužili za štampanje i deljenje letka.\nOptuženi bi, u slučaju da ih sud proglašeni krivim, mogli da budu kažnjeni novčano, ali i da provedu do pet godina u zatvoru.\nProcenjuje se, inače, da partija NPD ima oko 7.000 clanova. Partija nema predstavnika u saveznom parlamentu, ali ima u skupštinama dve nemačke republike.\nTužbu protiv trojice političara podneli su Ovomojela i Fudbalski savez Nemačke. NPD je u to vreme optužbe nazvao apsurdnim i političkim i naveo da je korišćenje dresa sa brojem 25 bila “čišta slučajnost”.\nPolicija je tokom pretresa sedišta partije zaplenila 70.000 pamfleta.\nOvomojela, koji na kraju i nije igrao na Svetskom prvenstvu, sada nastupa za Borusiju iz Dortmunda, a u nemačku reprezentaciju nije pozivan u prethodne tri godine.


Jusić predočio informaciju u vezi s komunalnom privredom - Klix.ba\nJusić predočio informaciju u vezi s komunalnom privredom\n25.6.2008. u 14:30\nMinistar prostornog uređenja i zaštite okoliša KS-a Abid Jusić upoznao je danas poslanike Skupštine Kantona Sarajevo o Informaciji o stanju u oblasti komunalne privrede i predočio dinamički plan aktivnosti o ovom pitanju.\nU toku 2007. ukupan prihod javnih komunalnih preduzeća ostvaren je od 260.850.957 KM, a rashodi od 297.933.436 KM.\nKS izdvaja znatna sredstva za pokrivanje gubitaka u ovim preduzećima, međutim, to nije dovoljno da ona posluju pozitivno. Izdvajanje iz budžeta KS-a za 2007. iznosila su 37.840.714 KM i veća su za 12 posto u odnosu za 2006., kazao je Jusić.\nMinistar Jusić je mišljenja da je “gotovo nemoguće riješiti problem u komunalnoj privredi isključivo povećanjem cijena”.\n“Moja je procjena da za ovu namjenu u budžetu se mora izdvojiti najmanje 10 posto budžeta”, kazao je Jusić.\nNaglasio je da je potrebno analizirati cijene koštanja za sve komunalne usluge i donijeti odluku o njihovoj primjeni i u budžetu Kantona predvidjeti sredstava za pokrivanje razlike odobrene i cijene koštanja.\nPotrebno je usvojiti tarifne sisteme za sve komunalne usluge s principima promjene cijene u skladu s uvjetima poslovanja, kao kod nafte i naftnih derivata, jedna je od predloženih mjera.\nPotrebno je izvršiti pokrivanje gubitaka javnih komunalnih preduzeća realnim sredstavima za tu namjenu u budžetu KS-a za 2009. 2010. i 2011. godinu, kazao je ministar Jusić preporučivši prekid prakse pokrivanja gubitaka iz kapitala preduzeća.\nMenadžment u komunalnim preduzećima mora poduzeti sve mjere za što efikasnije i racionalnije poslovanje. Sva kantonalna javna preduzeća treba da postupe po preporukama datim u revizorskim izvještajima, a socijalnu politiku ne treba provoditi generalno cijenama komunalnih usluga već pojedinačno prema osobama u socijalnoj potrebi, kazao je ministar Jusić.\nU javnim komunalnim preduzećima je zaposleno 3.469 radnika. Prosječna plaća zaposlenika u javnim komunalnim preduzećima iznosi 840 KM.\nZahtjevi radnika bit će realizirani\n25.06.2008. u 14:31\n"Potrebno provjeriti informacije o napuknuću u zgradi na Marijin-Dvoru"\n25.06.2008. u 14:26


TotalCar.rs » “Audi” steže kaiš\nZbog „dizelgejt“ afere Folksvagena, njegova filijala „Audi” najavljuje smanjenje kapitalne potrošnje u ovoj godini i odlaganje izgradnje novog aerotunela za testiranje akustike.\nFolksvagenova (VW) filijala za proizvodnju luksuznih automobila, “Audi”, najavila je smanjenje kapitalne potrošnje u 2016. godini i odlaganje izgradnje novog aerotunela za testiranje akustike, posle skandala koji je pre nekoliko meseci pogodio VW zbog manipulacija sa vrednostima izduvnih gasova.\nKompanija “Audi”, koja je od januara do septembra prošle godine ostvarila veći profit iz poslovanja od VW grupacije, saopštila je da će investirati oko tri milijarde evra u postrojenja i opremu u narednoj godini, javlja agencija Rojters.\nTa cifra je, međutim, manja u odnosu na ranije predviđanu potrošnju od 3,3 milijarde evra za 2016, tvrdi neimenovani izvor iz “Audija”, i dodaje da je prema budžetskom planu objavljenom pre godinu dana “Audi” planirao investicije od 17 milijardi evra u periodu od 2015. do 2019. godine ili godišnju prosečnu potrošnju od 3,4 milijarde evra.\n“Uz aktuelni investicioni program, želimo da poboljšamo snažnu poziciju brenda, ali i istovremeno težimo dostizanju dodatnih finansijskih mogućnosti putem optimizacije troškova”, navodi se u saopštenju finansijskog direktora “Audija” Aksela Strotbeka.\nOvakav potez je usledio nakon što je VW, najveća evropska automobilska grupacija, srezao investicioni plan za 2016. godinu za milijardu evra, jer se skandal sa manipulacijom na testovima merenja emisije štetnih gasova proširio na još desetine hiljada vozila u SAD, navodi Rojters.\nDetalji o Peugeot 208 HYbrid FE konceptu


Meho Kodro glavni kandidat za novog selektora BiH – Haber.ba\nSjednica Izvršnog odbora Nogometnog/Fudbalskog saveza Bosne i Hercegovine bit će održana u Sarajevu 19. oktobra u 12 sati.\nMeho Kodro - Radiosarajevo.ba\nIako je Mehmed Baždarević izrazio želju da nastavi sa radom na klupi nacionalnog tima, Savez neće potpisati novi ugovor sa njim.\nBaždarević će prisustvovati sjednici 19. oktobra, i podnijeti izvještaj čelnicima “N/FS BiH“…\nKako su neformalno najavile obje strane nakon tzv. radnog ručka stručnog štaba i prvih ljudi Saveza u Talinu, očekuje se ”džentlmenski rastanak poslije tri godine saradnje sa Baždarevićem”.\n“N/FS BiH” želi do nove godine izabrati novog selektora, tako da ima dovoljno vremena da kroz prijateljske utakmice od marta 2018. izvrši sve pripreme i počne stvarati jak, prije svega, disciplinovan kolektiv za nastup u grupi ”B” UEFA Lige nacija od septembra, odnosno za kvalifikacije za EURO 2020 koje počinju na proljeće 2019. godine.\nRadnu grupu koja će vršiti pregovore sa kandidatima za selektora najvjerovatnije će sačinjavati članovi Odbora za posredovanje “N/FS BiH” Ivica Osim, Duško Bajević i Sead Kajtaz, te Zvjezdan Misimović, savjetnik IO za fudbalska pitanja.\nPrva želja čelnika Saveza, odnosno glavni kandidat za novog selektora je Meho Kodro, proslavljeni bh. fudbaler, trenutno veoma uspješan trener švicarskog Servettea.\nJedan od razloga zbog kojih je Kodro glavni kandidat je ta što Savez na klupi reprezentacije prvenstveno želi povjerenje ukazati proslavljenom domaćem fudbalskom imenu i patrioti.\nDrugi razlog je taj što je Kodro predan trenerski radnik zapadnoevropskog profila i gdje je god do sada bio angažovan, insistirao je na čvrstoj disciplini, što je neophodno kako bi se u svlačionici BiH promijenilo ponašanje pojedinih igrača.\nKao treći razlog iz Saveza navode odlične rezultate i igru koju prezentuje Servette u ovoj sezoni, potom i Kodrine zasluge i nepravdu koja mu je nanesena u kratkom mandatu kao selektoru BiH 2008. godine, kada je odbio igrati prijateljsku utakmicu protiv Irana koja je bila ugovorena bez njegovog pristanka, pa je bio smijenjen.\nUkoliko razgovori sa Kodrom ne bi urodili plodom, šansu da postane Baždarevićev nasljednik ima i Amar Osim, nekada trofejni stručnjak FK Željezničar.\nVodeći na listi želja “N/FS BiH” od trenera iz regije je Hrvat Robert Prosinečki, selektor Azerbejdžana kojem ističe ugovor sa asocijacijom sa sjedištem u Bakuu.\nTeme:fudbalska reprezentacija BiH, izdvojeno, kandidat, Meho Kodro, selektor\nOvaj Nišlija drži rekord: Doktori šokirani količinom alkohola u krvi, a opet je preživio


Samsung radi na pametnom sat-telefonu - IT magazin\nSamsung radi na pametnom sat-telefonu\nSamsung navodno radi na pametnom satu kom nije potrebno povezivanje sa smartfonom kako bi radio sve ono za šta je namenjen.\nWall Street Journal izveštava daproizvođač iz Južne Koreje pregovara za brojnim mrežnim operatorima koji bi sat pretvorili u telefon kako bi korisnici mogli da pozivaju ljude direktno putem pametnog sata.\nO pametnim satovima se već neko vreme govori kao o „sledećoj velikoj tehnološkoj revoluciji“, a stručnjaci procenjuju da će 2014. godina biti izuzetno uspešna za ovaj vid proizvoda.\nIako većina pametnih satova na tržišu zahteva da bude povezana sa pametnim telefonom kako bi primili poziv, poslali SMS, proverili mejl ili koristili druge funkcije, Samsung želi da stvori sat koji može da radi sve ovo bez pomoći telefona.\nOvaj sat-telefon navodno bi trebalo da radi na Tizen operativnom sistemu, ali još nije poznato kako će kompanija nazvati ovaj proizvod.\nSamsung je svoj prvi proboj na tržište nosive tehnologije načinio sa pametnim satom Gear koji nije naišao na pozitivan odziv korisnika, ali je njegov naslednik, Gear 2 doneo manje dimenzije i više snage, tako da se reakcija tržišta tek očekuje.


Večeras treća i poslednja debata Klinton-Tramp\nRepublikanac Donald Tramp i demokrata Hilari Klinton večeras će održati treću debatu u svojoj ogorčenoj trci za Belu kuću, što je poslednji put da će milioni Amerikanaca imati priliku da ih vide kako razmenjuju kritike i sučeljavaju političke stavove o nizu pitanja.\nKlinton, bivša državna sekretarka koja se bori da postane prva predsednica SAD, izlazi na binu u Las Vegasu u Nevadi sa povećanim vodjstvom prema istraživanjima javnog mnjenja u odnosu na Trampa, nepredvidljivog tajkuna iz sveta nekretnina koji se prvi put takmiči za politički položaj. To je za njega možda poslednja prilika da smanji njeno vodjstvo od sedam procenata manje od tri nedelje pre novembarskih izbora.\nOba kandidata proglasila su jedno drugo nepobodnim da postanu 45. predsednik SAD kada Barak Obama napusti taj položaj krajem januara. Klinton ističe da Trampa nasilničko ponašanje, predrasude i šovinizam diskvalifikuju za predsednika kao i njegovi politički stavovi, dok Tramp tvrdi da će, ukoliko, kako navodi „korumpirana Hilari“ dodje na čelo vlade, istorija pamtiti 2017. kao godinu kada je Amerika izgubila svoju nezavisnost.\nModerator debate, voditelj TV mreže Foks Njuz Kris Valas planira da ispituje Trampa i Klinton o šest tema – imigraciji, socijalnim beneficijama Amerikanaca i američkom dugu, imenovanjima sudija Vrhovnog suda, ekonomiji, spoljnoj politici i podobnosti da budu predsednik.


ISTRAGA U PALERMU Đukanović pomenut u predmetu protiv osumnjičenih za pranje novca - Srpskainfo\nU dokumentu istražnog sudije Alfreda Montalta, koji je objavljen na portalu crnogorske televizije, osim crnogorskog predsjednika, pomenut je i njegov brat Aco Đukanović, koji je pojedinačno najveći akcionar Prve banke Crne Gore.\nIzvještaj o istražnim radnjama suda u Palermu sadrži transkript razgovora Rezarta Tačija i osumnjičenog italijanskog državljanina Danijelea Kestagaljija u kome Tači pominje Đukanovića u kontekstu intervencije da bi se preko “predsjedničke banke” iz Crne Gore obavila međunarodna isplata.\nMilo Đukanović pozitivan na koronu: Iz kabineta saopšteno kako se osjeća predsjednik Crne Gore\nZbog crnogorskog predsjednika reagovalo Ministarstvo zdravlja “Đukanović da ne sije stah i NE DIŽE PANIKU”\nU izvještaju se navodi da su istražitelji utvrdili, koristeći otvorene izvore, da su crnogorski predsjednik i njegov brat 2006. godine i kasnije učestvovali u privatizaciji nekadašnje Nikšićke banke, koja je postala Prva banka Crne Gore.\nSudija Alfredo Montalto potpisao je izvještaj o preliminarnim istražnim radnjama 4. novembra ove godine.\nDokument suda u Palermu prvi je objavio albanski novinar Timi Samarkiu, navodeći da se iz tih dokumenata jasno vidi transfer velike količine novca za potrebe mafijaške organizacije “Koza nostra”.\nSamarkiu je za Portal Radio-televizije Crne Gore rekao da se Crna Gora pominje na nekoliko stranica u izvještaju, da je pomenut i Đukanović, ali da je teško dati neke detaljnije komentare u ovom trenutku.\nSvijet istragaMilo ĐukanovićPalermopranje novca\nISTRAGA U BAJERNU Među osumnjičenima i Salihamidžić\nBelivuk, Miljković i Filipovski SUTRA PONOVO NA SASLUŠANJU: Nakon privođenja njihovih žena, sutra moraju da odgovaraju na sumnje o pranju milion evra\nISTRAGA U VISKONSINU Čovjek koji je automobilom pokosio ljude i ubio petoro na paradi je možda bježao od drugog zločina


Francuzi bi da "ukinu" prvu damu – Nadlanu.com\nObjavljeno 24. jan 2014. / 12:34:19\nVećina Francuza više ne želi da ima prvu damu, ni njenu ulogu niti zvanični status, a ne žele ni da država više izdvaja sredstva za suprugu ili partnerku predsednika, pokazuju rezultati najnovije ankete.\nZa ovo radikalno rešenje opredelilo se 54 odsto ispitanika, prema rezultatima istaživanja koje je sproveo francuski institut BVA, a preneo francuski dnevnik “Parizijen”.\nOva tema nije nova, pošto se svaki put kada u Jelisejsku palatu uđe novi predsednički par postavlja pitanje da li je neophodno da životna saputnica izabranog šefa države dobije svoj kabinet, saradnike, obezbeđenje i specijalnu misiju. Pa ipak, debata oko statusa prve dama sada je izbila u prvi plan zbog nedavne ljubavne afere u Jelisejskoj palati, odnosno medijskih navoda o tajnoj ljubavnoj vezi predsednika Fransoa Olanda sa glumicom Žili Geje.\nOčigledno je da Francuzi sada traže “razjašnjenje” u vidu okončanja dvojakosti u vrhu države, pošto smatraju da su izabrali jednog predsedničkog kandidata, a ne par.\nInače, velika većina Francuza (75 odsto) pozdravlja diskreciju koju Oland pokazuje kad je reč o njegovom privatnom životu.\nFrancuzima se zapravo, više dopada model Joakima Sauera, supruga nemačke kancelarke Angele Merkel, od modela sveprisutne supruge američkog predsednika Mišel Obame.\nNeke bivše francuske prve dame, kao što je Klod Pompidu, nikada nisu krile svoju odbojnost prema toj palati i čitavom tom aparatu, a ni Sesilija Sarkozi “nikada sebe nije videla u toj ulozi”, koju je vrlo brzo i napustila.\nNeke druge, pak, što je verovatno pitanje epohe i generacije, savršeno su se uklopile u taj kalup, kao što je to bio slučaj sa suprugama Šarla de Gola i Žiskara d'Estena.\nMeđu francuskim prvim damama bilo je i onih koje su toj ulozi dale svoj lični pečat, poput Danijel Miteran ili Bernadet Širak, dok su Karla Bruni i Valeri Trirveler imale poteškoća da pomire svoju profesionalnu karijeru sa svojim novim životom.\nNevezano sa pitanje statusa, neke prve dame su uživale, a možda i još uživaju, veliku popularnost, kao što su supruge Žaka Širaka i Fransoa Miterana, obe veoma snažne ličnosti koje dobro otelotvoruju svoj politički tabor.\nSadašnja prva dama Valeri Trirveler nije mnogo popularna, ali je ipak ispred Karle Bruni i Sesilije Sarkozi, zaključuje pariski dnevnik.\nOvakva stvorenja još niste videli\nFRANCUSKA: Zabranjena upotreba mobilnih telefona u osnovnim školama


Na petom sastanku Odbora za energetiku i klimu, koji je organizovao Sekretarijat Energetske zajednice, istaknuta je povezanost nacionalnih energetskih i klimatskih planova (NEKP) i Evropskog zelenog plana, a posebno je naglašen značaj Zelene agende za Zapadni Balkan.\nSastanak je održan onlajn što je dio mjera Sekretarijata zbog situacije sa koronavirusom i mjera koje su propisale austrijske vlasti, s obzirom na to da je Sekretarijat lociran u Beču, piše Vladimir Spasić za Balkan Green Energy News.\nSastanak je, kako je naveo Sekretarijat, okupio više od 70 učesnika kako bi razgovarali o napretku ugovornih strana Energetske zajednice u pripremi revidiranih nacionalno utvrđenih doprinosa za Pariski sporazum, prije najavljenog sastanka COP 26, i NEKP-ova.\nKao što se moglo čuti na sastanku, Evropska komisija smatra da su ovi planovi temelj za sprovođenje Evropskog zelenog plana.\nEvropska komisija, kako je rečeno, podržaće napore na dekarbonizaciji na međunarodnom nivou u okviru različitih akcija.\nIzmeđu ostalih aktivnosti, EU će ojačati diplomatsku akciju u vezi sa Evropskim zelenim planom u saradnji sa državama članicama. Biće pripremljena i Zelena agenda za Zapadni Balkan i predloženo da poštovanje Pariskog sporazuma bude suštinski element za sve buduće trgovinske sporazume.\nKomisija predlaže Zelenu agendu za Zapadni Balkan u cilju iskorišćavanja ogromnih potencijala za obnovljive izvore energije, jačanje regionalne saradnje, ali i radi poboljšanja zdravlja građana i podrške cirkularnoj ekonomiji, i to uz podršku za pripremu NEKP-ova, rečeno je na sastanku.\nSjeverna Makedonija je dosta napredovala u izradi NEKP-a, koji bi trebalo da bude završen do maja ove godine. Zemlja, takođe, radi na svom četvrtom nacionalnom izvještaju i trećem dvogodišnjem izveštaju.\nBosna i Hercegovina je, takođe, započela izradu plana u kontekstu nacionalne radne grupe koja broji 90 zvanično imenovanih predstavnika. Crna Gora se trenutno fokusira na izmjenu svog Zakona o energetici kako bi obezbijedila pravnu osnovu za dalji rad na NEKP-u, saopšteno je iz Sekretarijata.


Pripadnici Granične policije BiH u saradnji sa službenicima Uprave za indirektno oporezivanje BiH, Državne agencije za istrage i zaštitu (SIPA) i Obaveštajno bezbednosne agencije BiH, danas, na području Sarajeva, Istočnog Sarajeva, Gradiške, Prijedora, Banja Luke, pod nadzorom Tužilaštva BiH, a prema naredbama Suda BiH, realizuju operativnu akciju kodnog naziva „Šiša“.\nI dalje se provode pretresi na 23 lokacije koje koriste osumnjičene osobe, osumnjičene pravne osobe, službenici UIOBiH, kao i privremeno oduzimanje dokumentacije iz službenih prostorija UIOBiH, s ciljem pronalaska dokaza i predmeta važnih za krivični postupak, a zbog postojanja osnova sumnje da je počinjeno krivično delo „Udruživanje radi činjenja krivičnih dela“ iz člana 249. stav (2). KZBiH, a u vezi sa krivičnim delima „Zloupotreba položaja ili ovlaštenja“ iz člana 220. KZBiH i krivičnom delom „Carinska prevara“ iz člana 216. KZBiH.\nNavedene aktivnosti su usmerene na dokazivanje nezakonitih aktivnosti prilikom uvoza duhana za nargilu, kao akcizne robe, iz Ujedinjenih Arapskih Emirata u BiH, preko Međunarodnog aeodroma Sarajevo. Prilikom navedenih sumnjivih uvoza, osumnjičene osobe su vršile carinske prevare, koje su omogućavane od strane službenika UIOBiH.\nNavedenim nezakonitim aktivnostima budžet BiH oštećen je za više od 600. 000 KM, izbegavanjem plaćanja akcize.\nPovodom realizacije ove akcije, direktor Granične policije BiH Zoran Galić kazao je da GPBiH u kontinuitetu poduzima mere i aktivnosti u sprečavanju svakog oblika prekograničnog kriminaliteta i koruptivnih radnji te ulaže sve svoje kapacitete u zaštitu državne granice.\n„Ovim putem zahvaljujem pripadnicima Centralne kancelarije za istrage GPBiH na još jednoj uspešnoj akciji u nizu, kao i Upravi za indirektno oporezivanje, Državnoj agenciji za istrage i zaštitu i Obaveštajno –bezbednosnoj agenciji BiH na saradnji, a posebno Tužilaštvu BiH pod čijim nadzorom je realizovana ova operativna akcija“, kazao je direktor Galić.


Peskov: Turska ne mora da obaveštava Rusiju o svojim pregovorima o S-400 - 04.06.2019, Sputnik Srbija\nPeskov: Turska ne mora da obaveštava Rusiju o svojim pregovorima o S-400\nTurska ne mora da obaveštava Rusiju o bilo kakvim pregovorima o S-400, uključujući i sa Sjedinjenim Američkim Državama, između Moskve i Ankare je da izvrše... 04.06.2019, Sputnik Srbija\nrusija, svet, vesti, turska, dmitrij peskov, s-400 „trijumf\nTurska ne mora da obaveštava Rusiju o bilo kakvim pregovorima o S-400, uključujući i sa Sjedinjenim Američkim Državama, između Moskve i Ankare je da izvrše dogovor, izjavio je portparol Kremlja Dmitrij Peskov.\n„Ne, ne mogu da komentarišem“, odgovorio je Peskov novinarima na pitanje o formiranju radne grupe između Turske i SAD o S-400. Upitan da precizira, on je istakao da turska strana nije obavezna da obavesti Rusiju o ovom pitanju.\n30 Maj 2019, 22:14\n„Turska nije obavezna da obaveštava. To nije naša stvar. Naša stvar i stvar naših turskih partnera jeste da realizuju sporazum o snabdevanju S-400 Turskoj, koji je u fazi realizacije“, objasnio je portparol Kremlja. On je naglasio da „Turska o tome može da razgovara sa bilo kojom trećom zemljom“.\nProšle nedelje je predsednik Turske Redžep Tajip Erdogan ponovo predložio Trampu da formiraju zajedničku radnu grupu o S-400, od čije kupovine Vašington odgovara Ankaru. Turska je već izjavljivala da neće odustati od planova da kupi S-400 i da bi prva serija sistema za protivvazdušnu odbranu trebalo da uđe u zemlju u julu.\nVašington tvrdi da su sistemi S-400 nekompatibilni sa standardima NATO-a, preti sankcijama zbog njihove moguće nabavke i više puta je pretio odlaganjem ili ukidanjem procesa prodaje Turskoj najnovijih aviona F-35. Turska je jedan od učesnika američkog međunarodnog programa F-35. Turska je takođe više puta izjavila da S-400 ne predstavlja pretnju američkim avionima F-35.


Tag / Menhetn / Vesti online\nŠta se to dešava na nebu iznad Menhetna? (FOTO)\nEksplozija trafostanice u Kvinsu ispunila je noćas njujorško nebo plavim plamenom, javljaju američki mediji.\n08:20 >> 11:33\nPožar u misiji Srbije u UN (VIDEO)\nMinistarstvo spoljnih poslova saopštilo je jutros da je u zgradi Stalne misije Srbije pri Ujedinjenim nacijama u Njujorku izbio požar.\nID preuzela odgovornost za napad na Menhetnu\nIslamska država preuzela je odgovornost za napad u Njujorku u kome je ubijeno osam osoba, saopštila je ta organizacija na sajtu "El Naba".\nTramp ukida "lutriju za zelenu kartu"\nAmerički predsednik Donald Tramp je najavio da će ukinuti lutriju na kojoj stranci mogu da dobiju zelenu kartu za boravak u SAD, javlja AFP.\nKo je "vozač smrti" sa Menhetna?\nOsumnjičeni za napad u Njujorku Sajfulo Saipov, koji je usmrtio osam i ranio 11 ljudi, stigao je u SAD iz Uzbekistana 2010. godine.\nAsanž o Menhetnu: Da je CIA manje naoružavala teroriste...\nOsnivač Vikiliksa Džulijan Asanž kritikovao je posle terorističkog napada u Njujorku američku Centralnu obaveštajnu agenciju (CIA).\nTramp o napadu: Lepo je biti politički korektan, ali...\nFOTO+VIDEO: Napad u Njujorku uz "Alahu akbar", policija identifikovala napadača\nJezivi snimci iz Njujorka: Tela i delovi bicikala na stazi\nNajmanje osam ljudi je stradalo u napadu koji se dogodio u srcu Njujorka, na Menhetnu. Kako je saopštila policija još 12 osoba je povređeno, a napad se tretira kako teroristički čin.\nNapad u Njujorku: Kamionom gazio pešake i bicikliste, osam mrtvih\nNajmanje osam ljudi je poginulo, dok je njih 12 povređeno danas u Njujorku, kada je kamion uleteo među prolaznike na biciklistčkoj stazi na Menhetnu, saopštila je policija. Rojters je javio,...\nVestionline, DW 1 komentar\nVIDEO: Srpska novinarka iz Berlina objavila snimak prebijanja i sada joj prete smrću\nSrpska novinarka iz Berlina Natalija Miletić postavila je na društvene mreže snimak brutalnog izbacivanja jednog putnika bez karte iz voza. Video je videlo desetak miliona ljudi, a Natalija sada...\nZašto balerina sedi ispred Rokfeler centra na Menhetnu?\nAmerički umetnik Džef Kuns predstavio je u Njujorku, povodom Meseca nestale dece, ogromnu skulpturu na naduvavanje.


UN pozvale na saosećanje i empatiju prema izbeglicama\nUjedinjene nacije pozvale su danas na saosećanje i empatiju prema izbeglicama u situaciji kada, nakon smrtonosnih napada u Parizu 14. novembra, neki u Evropi traže da se zaustavi priliv migranata, a nekoliko američkih država zatvara vrata izbeglicama iz Sirije.\nNeki političari u Evropi i Severnoj Americi su upozorili da su njihove zemlje suočene sa velikim rizikom ako primaju izbeglice pre nego što se dobro proveri da li je reč o opasnim ekstremistima.\nOva upozorenja su izneta pošto su vlasti u Francuskoj saopštile da je jedan od ubijenih napadača sa sirijskim pasošem prošlog meseca registrovan kao izbeglica u nekoliko evropskih zemalja, podseća Rojters.\nZa napade u Parizu odgovornost je preuzela Islamska država, koja kontroliše delove teritorije Sirije i Iraka na kojima je proglasila kalifat.\n"Reakcija na talas izbeglica sa kojim smo suočeni trebalo bi da bude saosećanje i empatija. To su ljudi koji beže od razaranja IS, kakvo smo videli u Parizu", rekao je novinarima portparol UN Stefan Dižarik.\nPrema njegovim rečima, podrazumeva se da zemlje moraju da preduzmu odgovarajuće mere kako bi zašitile svoje građane od terorizma, ali "ne bi bilo ispravno da se u tome usredsrede na izbeglice, ranjive ljude koji i sami beže od nasilja."\nU Evropu je ove godine stiglo više od 800.000 migranata i izbeglica koji su pobegli od ratova i teške situacije na Bliskom istoku, u Africi i Aziji. Prema UNHCR-u, polovina je došla iz Sirije.


U Smederevu za 6 meseci nema stradalih u saobraćaju - SDPlus\n17/07/2019 17/07/2019 sdplus.rs\nU prvoj polovini godine u Smederevu nije bilo ni jednog poginulog u saobraćaju, što znači da je bezbednost u saobraćaju znatno povoljnija nego u istom periodu prošle godine, izjavio je Branislav Drobnjaković predsednik Saveta za bezbednost saobraćaja grada Smedereva. On je dodao i da u pomenutom periodu nema ni teže povređenih, osim na auto putu koji nije u nadležnosti grada.\nZa ovu godinu budžetom je predvideo 35 miliona dinara i 5 miliona iz rebalansa za unapređenje i poboljšanje bezbednosti saobraćaja. Tome treba dodati i oko 30 miliona dinara od naplate saobraćajnih kazni. Savet za bezbednost saobraćaja predložio je Gradskom veću na usvajanje nekoliko projekata u cilju poboljšanja bezbednosti saobraćaja. Ima i onih čija je realizacija u toku ili su već završeni. Tu se pre svega misli kako je objasnio Drobnjaković na trotoare u Karađorđevoj ulici koji se još rade i u Knez Mihajlovoj ulici koji su završeni. Takođe su postavljeni i semafor u Ulici Crvene armije, kod Bulinih voda koji kontroliše brzinu, kao i kamere u Šalinačkoj ulici.\nU Vučaku se priprema kompletan projekat za poboljšanje bezbednosti saobraćaja u školskoj zoni oko tamošnje osnovne škole. Završen je i projekat za unapređenje bezbednosti i oko OŠ dr Jovan Cvijić. Na sastanku sa predstavnicima Agencije za bezbednost saobraćaja republike Srbije predstavljeni su novi sistemi merenja brzine putem kamera i putem mobilnih sistema, pojasnio je Drobnjaković i najavio da će se u narednom periodu u gradu Smederevu tim sistemom meriti i prosečne brzine između 2 mesta.\nTakođe je prezentovan i moderan sistem radara koji istovremeno snima prekršaje prekoračenja brzine, što je jedan od osnovnih problema, kada je reč o nepoštovanju saobraćajnih propisa. Što se statistike tiče, Smederevo je po nekim parametrima u proseku sa republičkim, a negde i iskače iz njega, rekao je Duško Pešić, načelnik Odeljenja za prevenciju u Agenciji za bezbednost saobraćaja republikie Srbije.\nStatistika pokazuje da su u Smederevu najugroženiji pešaci, od ukupno stradalih u protekloj godini njih je bilo 33 odsto, dok su 44 procenta nastradali vozači i putnici u automobilima i to mladi starosne dobi između 15 do 30 godina. Njima treba dodati i 40 odsto nastradalih osoba u saobraćajnim nesrećama sa teretnim vozilima. Takođe se manji broj Smederevaca vezuje na prednjem sedištu, 77 odsto u odnosu na republički prosek koji je 83 procenta, izjavio je Duško Pešić.\nU Smederevu za razliku od drugih gradova na sreću nema stradalih biciklista, motorista i traktorista, ali je problem u odnosu na druge gradove, taj što je manji procenat vezivanja pojaseva. U Srbiji u proseku 83 odsto vazača i suvozača vezuje pojas, dok je u Smederevu taj procenat 77. Ono što je za primer ostalima i u čemu Smederevo prednjači je najveći broj kupljenih i podeljenih auto sedišta za bebe.\nMeđutim, i tu, kako je objasnio Duško Pešić postoji problem, jer građani i dalje ne shvataju značaj upotrebe auto sedišta.


Sankcije pojedincima nisu usmjerene protiv građana RS ili FBiH - Srpskacafe\nIskoristila je priliku i poslala poruku građanima.\n– Došla sam u BiH u ime predsjednika Bajdena da bih prenijela poruku građanima ove zemlje, prije svega, da su SAD uz vas. Željela sam odvojiti vrijeme da posebno razgovaram sa Vama i vašom publikom o tome kakav je naš odnos prema građanima Republike Srpske, a kojoj joj se daje trećina pomoći.I da kažem da građanima Republike Srpske želimo poboljšati ekonomsku situaciju. Takođe, trebamo da osiguramo da se poboljša vladavina zakona, što čini potreba za funkcionisanjem državnih institucija, od čega će koristi imati svi građani ove zemlje – istakla je.\nOsvrnula se i na brojne investicije.\n– Postoje percepcije o tome da imamo neku pristrasnost i osuđuju nas, to se upućuje SAD-u. Ali djelovanje Vlade SAD-a na terenu je širom BiH. Vidite da su bile investicije preko dvije milijarde dolara u posljednjih 26 godina. Bila su vrlo značajna ulaganja u turizam i u Federaciji BiH, ali i u turizam u Republici Srpskoj. Bila su i ulaganja u mala i srednja preduzeća. Sa naše strane smo zabrinuti, i teško nam pada, što toliko mladih ljudi odlazi iz BiH, uključujući i Republiku Srpsku. Ono što mi zaista želimo jeste da uduplamo naša nastojanja da osiguramo ekonomske šanse za njih, tako da mladi ljudi svoju budućnost vide ovdje, u ovoj zemlji”, napomenula je.\nPauerova se dotakla i odlaska mladih talentovanih ljudi iz BiH.\n– I da se završe te političke podjele i odvlačenje pažnje, što sprečava ta nastojanja, da se borimo protiv korupcije i da se osigura da ova zemlja bude integrisana u regionalna i evropska tržišta. To nam je zaista potrebno da bismo spriječili ovoliki odlazak nekih od najvećih talenata u ovoj zemlji – objasnila je.\nStav američke administracije u vezi sa sankcijama je, da sankcije pojedincima nisu usmjerene protiv građana Republike Srpske i BiH.\n– Američke sankcije nikada nisu usmjerene protiv etničke grupe, vjerske grupe i u ovom slučaju bilo kojeg entiteta. One su specifično nametnute za korupciju, i za to postoji i dokaz. Korupciju koja prevladava kod određenih pojedinaca u institucijama, nedavno imenovanih. Te sankcije su ciljane i kao što znate nisu samo sankcije protiv pojedinaca i poslovnih subjekata u Republici Srpskoj, nego i u Federaciji. Osoba kojoj su nametnute sankcije u Federaciji napustila je svoju funkciju baš zbog sankcija. Znači radi se o dokazu za postojanje pojave koja je toliko raširena u BiH, korupcije, i o tome da se iskoriste sankcije da se počnemo boriti potiv kulture nedodirljivosti kod ljudi koji misle da zato što imaju moć i vlast da mogu krasti novac. Bez obzira ko ste, gdje živite i u šta vjerujete to ne daje pravo da kradete novac od ljudi – poručila je.\nGalileo Galilei Nedjelja, 23.01.2022., 09:32 at 9:32 am\nСанкције су против Марсоваца.На Марсу живе Срби.\nЂорђе Nedjelja, 23.01.2022., 10:54 at 10:54 am\nСве ваше, западњачке, акције су усмјерене против Срба и то не можете негирати. Ви сте, са британцима, највећи непријатељи не само нас Срба, него човјечанства уопште.


Tag: fudbal liga-šampiona\n07.03.2019 u 10:52\nNejmar: Ovo je sramota\nPARIZ - Fudbaler Pari Sen Žermena Nejmar napao je VAR tehnologiju i ocenio da je penal dosuđen u korist Mančester junajteda koji je eliminisao njegov tim iz Lige šampiona sramota. Fudbaleri Mančester junajteda plasirali su se sinoć u četvrtfinale Lige šampiona, spektakularnom eliminacijom Pari Sen Žermena. Junajted je prvu utakmicu u Mančesteru izgubio 2:0, ali je u revanšu u Parizu pobedio 3:1, golom iz penala u nadoknadi vremena. Iako bez pola tima zbog povreda i sa nekoliko omladinaca, nakon 0:2 u Mančesteru, Junajted Olea Gunara Solskjera u dramatičnom finišu eliminisao je Parižane na Parku prinčeva golom Markusa Rašforda iz penala u 90. minutu, i to naknadnom odlukom sudije Damira Skomine posle provere VAR-om, prenosi Tanjug. Slovenac je, kao i u meču Ajaks - Real, ponovo\n06.03.2019 u 10:13\nKarvahal: Sezona izgubljena, „ubio” nas je Tadićev gol\nMADRID - Defanzivac Real Madrida Dani Karvahal izjavio je da je gol Dušana Tadića prelomio meč u Madridu (1:4) i odveo Ajaks u četvrtfinale Lige šampiona. Srpski reprezentativac partijom karijere, sa dve sjajne asistencije i golom za u tom trenutku 0:3, srušio je Real i ostavio ga bez šanse da dođe do četvrtog uzastopnog „ušatog trofeja”. „Sve smo izgubili za nedelju dana”, iskren je desni bek, nakon što je prethodno Real eliminisan od Barselone u polufinalu Kupa kralja, a potom i od istog rivala izgubio u Primeri za kraj ambicija o tituli. Karvahal isto tako priznaje da je Ajaks zaslužio da prođe među osam najboljih u Evropi. „Ajaks je bio bolji od nas, nismo igrali dobro, a i nije nam bilo lako posle dva poraza od Barselone. Napravili smo dve greške, a treći gol nas je\n17.07.2018 u 22:46\nZvezda pobedila Spartaks, u drugom kolu protiv litvanske Suduve\nFudbaleri Crvene zvezde plasirali su se u drugo kolo kvalifikacija za Ligu šampiona, pošto su večeras u Beogradu pobedili Spartaks Jurmalu sa 2:0. Prvi meč, odigran prošle nedelje u Rigi, završen je bez golova, a pobedu crveno-belima u revanšu doneli su El Fardu Ben i Nenad Krstičić golovima u 78. i 81. minutu. Zvezda će u drugom kolu kvalifikacija igrati protiv litvanske Suduve, koja je eliminisala kiparski APOEL. Utakmica na stadionu „Rajko Mitić”, pred 23.868 gledalaca, u prvom poluvremenu nije donela mnogo uzbuđenja. Zvezda je uglavnom imala inicijativu, ali do pravih šansi nije dolazila, dok je Spartaks s druge strane svoje prilike čekao iz kontranapada i prekida. Dva puta su crveno-beli pripretili glavom posle centaršuteva, ali su pokušaji Vujadina Savića i Nemanje\n25.05.2018 u 11:23\nNajskuplji doživljaj finala ikada\nU Kijevu je juče počeo Uefin festival sa sportskim i zabavnim pratećim sadržajima za finale fudbalske Lige šampiona, koje će sutra (20.45) odigrati Real i Liverpul. U prestonici Ukrajine se ovih dana očekuje 60.000 stranaca: kapacitet 2011. renoviranog „Olimpijskog stadiona”, na kojem je 2012. igrano finale Evropskog prvenstva, iznosi 70.050 mesta, ali je za ovu priliku smanjen na 63.000. U prodaji se našlo 40.700 karata, dok je ostatak podeljen lokalnom organizacionom komitetu, Uefi, nacionalnim federacijama i sponzorima. Ulaznice su tek jedno od pitanja zbog kojih je odlazak navijača na ovu finalnu utakmicu elitnog evropskog takmičenja bio tema i u Britanskom parlamentu, gde je poslanik koji navija za Liverpul situaciju nazvao užasnom. Od nedovoljnog broja i cene karata, još veći\n03.05.2018 u 10:44\nMonći: Uz VAR tehnologiju finale bi igrali Bajern i Roma\nRIM - Predsednik Rome Džejms Palota i sportski direktor Monći poručili su da su oštećeni protiv Liverpula i pozvali glavne čelnike evropskog fudbala da uvedu video-tehnologiju (VAR) u Ligu šampiona. Roma nije uspela da nadoknadi poraz iz Liverpula 5:2, falio joj je gol za produžetke 4:2, ali ceo rimski klub ima mnogo prigovora na suđenje Slovenca Damira Skomine jer je situaciju kada je Edin Džeko srušen za penal označio kao raniji ofsajd, a onda nije ni sankcionisao igranje rukom Aleksandera Arnolda praktično na gol liniji prilikom šuta Stefana El Šaravija. „Vreme je da dignemo glas, ne samo Roma, i Juventus je slično oštećen protiv Reala. Ceo italijanski fudbal mora to da uradi, šokantno je šta smo videli na meču protiv Liverpula. Čestitamo Liverpulu na finalu, ali moramo da kažemo\n02.05.2018 u 09:58\nZidan: Idemo da ponovo odbranimo trofej\nMADRID - Trener fudbalera Real Madrida Zinedin Zidan izjavio je da „nije normalno” to što će njegov klub treći put uzastopno igrati finale Lige šampiona. „Još ništa nismo osvojili, u finalu smo i to je sve. Nije normalno tri puta zaredom igrati finale Lige šampiona, ali kada smo tu, pokušaćemo da pobedimo. Ovaj klub ima veliku istoriju, a mi pišemo još nove. Real nikad ne odustaje”, rekao je Zidan španskim medijima. Zidan je prethodne dve sezone vodio Real do dva vezana trofeja Lige šampiona. Ove će imati šansu i za treći, pošto je eliminisao Bajern ; Minhen posle pobede 2:1 u Nemačkoj i rezultata 2:2 u Španiji u utorak. „Uradićemo sve da odbranimo trofej”, istakao je Zidan i dodao da se odlično oseća zbog ostvarenog do sada u Ligi šampiona. Francuski trener je naveo da put\n21.02.2018 u 23:05\nSevilja i Junajted bez golova, Šahtjor preokrenuo protiv Rome\nSEVILjA - Fudbaleri Sevilje i Mančester junajteda odigrali su večeras nerešeno 0:0 u prvoj utakmici osmine finala Lige šampiona. Sevilja je bila mnogo bolji rival na večerašnjem meču, imala je više lopte u svom posedu i mnogo više udaraca ka golu rivala, ali nije uspela da to materijalizuje jer je Junajted među stativama imao više nego raspoloženog Davida de Heu. Španska ekipa je imala ukupno 25 šuteva ka golu Junajteda, za razliku od šest engleskog tima, od kojih je samo jedan išao u okvir gola. Revanš se igra 13. marta u Mančesteru. Fudbaleri Šahtjora su na svom terenu slavili protiv Rome sa 2:1. Italijanska ekipa je povela golom Undera Džengiza u 41. minutu, na asistenciju Edina Džeka, ali je Šahtjor u drugom poluvremenu uspeo da preokrene rezultat i na kraju


Nastavnički odsjek Akademije likovnih umjetnosti Sveučilišta u Zagrebu i ove godine nastavlja s dugogodišnjom tradicijom održavanja manifestacije 'Cash&Carry - Dan otvorenih vrata umjetnosti'. Ovogodišnje izdanje održat će se u subotu 14. svibnja od 10 sati na Jabukovcu.\nOva kulturno-likovna, edukacijska, promotivna, glazbena i humanitarna manifestacija koju vode studenti treće godine preddiplomskoga studija, uz potporu profesora, omogućuje komunikaciju građanstva i stručne publike s mladim umjetnicima i njihovim kreativnim radom u neposrednom radnom okruženju. Glavni je cilj manifestacije promoviranje razvoja umjetničke scene i rada mladih umjetnika. Posjetitelji imaju priliku razgovarati sa studentima, kupiti radove i direktno poduprijeti njihovo stvaralaštvo. S druge strane, studentima se pruža prilika da javno predstave sebe i svoj rad i da se okušaju u snalaženju u izravnoj komunikaciji sa zainteresiranima.\nOsim podrške studentima, ovom manifestacijom se pomaže potrebitijim skupinama ljudi – sav prihod ostvaren prodajom radova na humanitarnom dijelu izložbe namijenjen je Centru za autizam te drugim udrugama za različite potrebe.


UDRUŽENJE FRILENSERA I PREDUZETNIKA: Otvoreno pismo ministru Siniši Malom | 013 info\nUDRUŽENJE FRILENSERA I PREDUZETNIKA: Otvoreno pismo ministru Siniši Malom\n013info\tČet, 19/11/2020 - 01:51\nUdruženje frilensera i preduzetnika Srbije koje sarađuje sa Udruženjem za zaštitu ustavnosti i zakonitosti (UZUZ) i timom "Kreni-Promeni" objavilo je otvoreno pismo Ministru finansija Siniši Malom, sa obrazloženim pozivima na pregovore i odustajanje od naplate visokih dugova frilenserima. Njihovo pismo u celosti prenosimo.\nNenadana i nagla najava Poreske uprave označila je kao kriminalce stotine hiljada građana Srbije i zapretila im milionskim dugovima koje niko ne može da plati. Pored ekonomskih posledica po frilensere, koji i u doba svetske pandemijske krize i gašenja lokalnih poslova nesmetano nastavljaju sa radom preko interneta i privlače strani kapital u zemlju, pretnja Poreske uprave, ukoliko bi se ostvarila, ostavila bi do sada neviđene posledice po sve slojeve društva u Republici Srbiji. Stotine hiljada porodica ostale bi bez ikakvih prihoda i ušteđevine, a potencijalno i bez krova nad glavom u vreme kada se pandemija virusa korona razbuktava na svetskom nivou i ekonomije svih zemalja ulaze u depresiju. Ne samo što bi se ogroman deo Srbije našao u borbi za goli život, već bi društvene posledice bile razorne po našu zemlju budući da bi se stotine hiljada građana našle u takvoj poziciji da više nemaju šta da izgube i da odustanu i od svojih života, i od svoje zemlje, u kom slučaju bi opasnost od neslućenih građanskih nemira, kao i manipulacije očajem građana pogođenih najavom Poreske uprave, predstavljala visok rizik po budućnost cele zemlje.\nPRUŽANjE PODRŠKE PORESKIM OBVEZNICIMA PUTEM CILjANIH PROGRAMA EDUKACIJE I IZGRADNjA ODNOSA SA PORESKIM OBVEZNICIMA I NjIHOVIM SAVETNICIMA\nPreko partnerskog odnosa sa poreskim obveznicima Poreska uprava želi i da ih pravilno edukuje, da bude na raspolaganju sa informacijama iz poreske tematike. Zato se poseban značaj pridaje edukaciji, koji ujedno gradi odnos poverenja, kako prema sadašnjim poreskim obveznicima tako i prema onima koji to nameravaju da postanu. Pored poreskih obveznika edukacija je namenjena i svim građanima Srbije kao i predstavnicima medija koji obaveštavaju javnost o poreskim temama.\n3) Brojni građani koji su i ranije odlazili u Poresku upravu da se raspitaju o svojim poreskim obavezama, svedoče da su u njoj dobili nepotpuna i pogrešna obaveštenja o tome da li su uopšte u obavezi da plate porez pošto frilenseri prema postojećim zakonima Republike Srbije nisu prepoznati kao zanimanje, niti kategorija zaposlenih lica.\n4) Posebno, to što frilenseri nisu prepoznati kao zanimanje, odnosno kategorija radnika, predstavlja diskriminaciju nad njima, budući da im pravni poredak Republike Srbije nije garantovao i ne garantuje ista prava kao i drugim radnicima: pravo na radni staž, pravo na penziono, socijalno i zdravstveno osiguranje, pravo na bolovanje, pravo na porodiljsko odsustvo, pravo na zaštitu od mobinga i eksploatacije na radnom mestu itd. Član 21 Ustava Republike Srbije jasan je po pitanju diskriminacije:\nSvako ima pravo na jednaku zakonsku zaštitu, bez diskriminacije. Zabranjena je svaka diskriminacija, neposredna ili posredna, po bilo kom osnovu…\n5) Zakon je pisan u vreme kada internet nije bio toliko prisutan u svakodnevnom životu kao danas i kada svetsko tržište rada nije bilo ovoliko umreženo. Zakonski okvir na koji se Poreska uprava poziva prikladan je za ono vreme u kojem su radna mesta i rad bili pre svega ograničenu na fizičku kupoprodaju roba i usluga na lokalizovanom tržištu. Sa razvojem moderne ekonomije, kao posebna kategorija radnika na internetu nastali su frilenseri, koji rade na dinamičnom svetskom tržištu i sarađuju sa kolegama iz celog sveta, šireći dobar glas o Srbiji kao zemlji stručnog i edukovanog stanovništva i privlačeći strani kapital direktno u nju, a ne tražeći nikakve subvencije kao što to čine strani investitori. Ako Poreska uprava sprovede najavljenu naplatu, frilenseri u Srbiji će biti uništeni kao kategorija radnika i Srbija će propustiti priliku da preko njih unese kapital u svoju ekonomiju, poveća kupovnu moć građana i održi i proširi poslovanje subjekata aktivnih na domaćem tržištu, a čije proizvode i usluge kupuju upravo ti frilenseri.\n1. Da Ministarstvo finansija donese uredbu kojom će svim građanima na koje se najava Poreske uprave odnosi dati amnestiju i obustaviti sve postupke naplate koji su već ušli u proceduru. Država je već izlazila u susret brojnim i mnogo većim dužnicima po ovom pitanju.\n2. Da u saradnji sa nama formulišete moderan poresko – pravni okvir za sve frilensere, dajući nam pravni status i prepoznajući specifičnosti našeg načina rada.\nsrbija frilenser pismo ministar


Wawrinka propušta ostatak sezone, neće braniti naslov na US Openu\nŠvajcarski teniser Stanislas Wawrnika zbog povrede koljena moraće da propusti ostatak sezone, pa samim tim neće biti u prilici da brani naslov pobjednika US Opena, javlja Anadolu Agency (AA).\nWawrinka je preko društvenih mreža objavio da zbog komplikacija s povredom koljena mora na operaciju, te da se nada da će se na teniske terene vratiti 2018. godine.\n“Volim ovaj sport i naporno ću raditi da se vratim na najviši nivo i igram tenis još mnogo godina”, rekao je 32-godišnji teniser.\nOve sezone, trostruki osvajač Grand Slam turnira stigao je do finala Roland Garrosa i polufinala Australian Opena.\n“Nakon razgovora sa svojim timom i doktorom morao sam donijeti tešku odluku da se podvrgnem medicinskom zahvatu na koljenu. Ovo je jedino rješenje kako bi se mogao takmičiti na najvišem nivou još dugi niz godina. Ovo je veliko razočarenje, ali već gledam prema naprijed i planiram oporavak”, poručio je Wawrinka, te se zahvalio svojim navijačima na podršci koju su mu pružali u posljednje vrijeme.\nUS Open, četvrti Grand Slam turnir sezone igraće se od 26. augusta do 10. septembra za nagradni fond 50,4 miliona dolara (oko 42,8 miliona eura).


pink.rs | ORLIĆ PORUČIO ĐILASU: U Srbiji se danas pita narod, a ne tajkuni!\nPovodom izjave Đilasa će povećati plate u javnom sektoru za ukupno nekih 600 miliona evra, upitao ga je zašto to nije uradio kad je bio na vlasti, na samom čelu "žutog preduzeća".\n"Zato što mu je baš toliko, nešto više od 600 miliona evra, bilo potrebno kao zvanični prihod za njegove firme. Imao je čovek prioritete", naveo je Orlić u saopštenju.\nDanas Đilas misli, kaže funkcioner SNS, da mu je "lako da laže o povećanju plata", koje su u odnosu na njegovo vreme već značajno popravljene.\n"Neka se pohvali prosečnom platom od 329 evra, minimalnom od 140 evra, koju je u Srbiji ostavio, ako sme - da se podseti koliko je 'dostojanstva' bilo u tim primanjima", ističe Orlić.\nKad obećava da će "zaposliti ljude", kako navodi, neka svakom od 500.000 ljudi koje su on i njegov režim ostavili bez posla kaže u lice: nisi ti stvarno bio izbačen na ulicu, sve si to sanjao.\n"Neka kaže ljudima čije su porodice ostale bez hleba, deca bez knjiga i perspektive, da će im sve to što je oduzimao sada da im pruži - od njihovih para, jer sada 'garantuje'. Oni jedva čekaju da mu poveruju i ponovo se nađu na ulici", kaže Orlić.\nPrema njegovim rečima, preduzeća koja su tajkuni u vreme Đilasa i sličnih "eksperata" oglodali do kostiju "jedva čekaju da im ti isti ponovo pokazuju kako treba da se radi, da na desetine miliona evra ispumpavaju na marketinške usluge, kako ih je samo vrteo Đilas preko svojih firmi po RTS-u i Telekomu".\nNavodeći da Đilas kaže da nije bio odgovoran za Republiku, samo za Beograd, Orlić napominje da on misli verovatno da je više uzeo radeći isto sa gradskim ustanovama i preduzećima.\n"A da je ojadio i druge, jeste. Inače bi imao možda cenzus bar negde van Beograda, a nema ga nigde", kaže funkcioner SNS.\nPrema njegovim rečima, šta narodu treba, Đilasa se tiče taman koliko i sudbina policajca, kog je ostavio bez posla jer se usudio da "njegovom veličanstvu tajkunu - šefu Tadićeve kancelarije - ministru - gradonačelniku", napiše kaznu zbog bahate vožnje.\n"Važno je samo šta tajkunima treba: još vlasti i još para? Jer to nikad ne zna za dosta", smatra Orlić.\n"Jedino u šta treba verovati Đilasu je kad kaže da bi poništio sve investicije, samo ako mu se ukaže prilika. Stotine fabrika i pogona koje je Srbiji obezbedio Aleksandar Vučić, a koje su donele stotine hiljada novih radnih mesta, Đilasu samo kvare 'statistiku' njegovih neuspeha, nesposobnosti, bahatosti i lopovluka. I zato bi ih najradije sve zatvorio, tu je iskren", naveo je Orlić.\nOn kaže da narod u ovoj zemlji "jedva čeka da dobije baš njih, njihove prazne priče i stvarnu otimačinu, umesto fabrika, puteva i boljeg standarda koje obezbeđuju Aleksandar Vučić i Srpska napredna stranka.\n"Zna to i Đilas, zato i beži od izbora kao od stvarnog ispitivanja porekla imovine. Međutim, i jednog i drugog će biti, tu tajkuni više ne odlučuju. U Srbiji se danas pita narod", zaključio je funkcioner SNS.


RTCG - Radio Televizija Crne Gore - Nacionalni javni servis :: Politika :: Ulice i trgovi nijesu dio mog političkog imidža\nSEKULIĆ PORUČIO 01. 03. 2019. 15:26 >> 14:53 2\nUlice i trgovi nijesu dio mog političkog imidža\nPolitički stil Crnogorske nije građen da bi bio populistički ili još manje protestni, poručio je Danilo Sekulić, bivši predsjednik podgoričkog odbora Crnogorske i član te partije. On je saopštio i da nije spreman da se politički profiliše tako što bi ulice i trgovi bili dio njegovog imidža.\nJanuara 2018. godine predsjednik koji je tada izabran na kongresu Vladimir Pavićević, kako podsjeća Sekulić, promoviše ustavni patriotizam, poštovanje ustava Crne Gore kao najvišeg pravnog akta i najvećeg stepena zaštite svakog građanina.\n“Naglašeno je tada da je DPS naš prirodni koalicioni partner i da bez saradnje sa DPS-om ne može biti promjena. Svi u Crnogorskoj smo bili jedinstveni i odlučni da se na lokalnim izborima u Podgorici predstavimo kao stranka suverenističke opredijeljenosti i naše ideje ustavnog patriotizma.Koalicioni sporazum na nivou Podgorice potpisan sa DPS-om i drugim koalicionim partnerima u maju mjesecu 2018. godine bio je jedan sasvim normalan slijed naše politike”, navodi Sekulić.\nKaže i da Crnogorska kroz učešće u kampanji od koalicionih partnera nije tražili, ni dobila nikakve apanaže. Tokom prošlogodišnjeg ljeta na snagu je stupio dogovor o vršenju vlasti Crnogorske u opštini Budva.\n“U ovom slučaju Crnogorska je bila glavni akter i odabrala je da vrši vlast sa opozicionim subjektima. Poštujući dogovor o autonomiji donošenja odluka i pravilo samostalnog odlučivanja svakog gradskog odbora unutar Crnogorske, odbor glavnog grada nije iznosio svoje stavove po pitanju tadašnje odluke gradskog odbora Budva”poručio je Sekulić i dodao da se od tada sve mijenja i prema podgoričkom odboru.\n“Usmjerava se tihi pritisak od strane DPS-a i rukovodstva Crnogorske. Ovakav ambijent izaziva negodovanja i razdor kod članova Crnogorske, a i kod javnosti. Podgorički odbor Crnogorske 26. februara 2019. godine održao je suženu konvenciju, s obzirom da su nas prethodno napustili preostali članovi, na kojoj je jednoglasno odlučeno da se za novog predsjednika gradskog odbora opštine Podgorica izabere Predrag Kalezić”, naveo je bivši predsjednik gradskog odbora Crnogorske.\nKaže i da je na suženoj konvenciji bilo prisutno devet članova gradskog odbora Podgorice.\n“Neposredno po izboru za predsjednika gradskog odbora Podgorice Kalezić je uputio javni poziv građanstvu Podgorice, Nikšića i cijele Crne Gore da uzmu učešće na protestima. Ovaj poziv je ponovio i predsjednik gradskog odbora Nikšića Crnogorske”, poručio je Sekulić.\nKaže i da mu je cilj da pojasni svoj stav i dešavanja u Crnogorskoj u posljednjih godinu.\n“Politički stil Crnogorske nije građen da bi bio populistički ili još manje protestni. Naprotiv, predsjednik Pavićević je mnogo puta izjavljivao da treba smirivati vrelu krv, a uključiti zdrav razum. Nisam spreman da se politički profilišem tako što bi ulice i trgovi bili dio mojeg imidža. Smatram da su građanski protesti stvar slobodne volje svakog pojedinca”, zaključio je Sekulić.\nCrnogorska partija Danilo Sekulić\nSDP je vječiti saveznik DPS-a\n05. 10. 2019. 9\n"Crnogorska i Čučka uslužni članovi drugog političkog subjekta"\nVlada koju kontroliše DPS nije uradila ništa za Budvu\n23. 08. 2019. 1


COVID-19 / TRI ČLANA RADNE GRUPE BELE KUĆE ZA BORBU PROTIV KORONA VIRUSA U KARANTINU\nDoktor Entoni Fauči i još dva člana radne grupe Bele kuće za borbu protiv korona virusa, sami su se izolovali u karantin nakon kontakta sa osobom koja je pozitivna na korona virus.\n10.05.2020 · KORONA_VIRUS\nKORONA VIRUS: VIŠE OD ČETIRI MILIONA ZARAŽENIH U SVETU, U SRBIJI VIŠE OD 10,000 OBOLELIH / BBC NEWS NA SRPSKOM\n10.05.2020 · KORONA_VIRUS / BBC\nSRBIJA / DRUŠTVO / NASLOVNE STRANE ZA NEDELJU, 10. MAJ 2020. GODINE\nDnevni listovi naslovne strane izdanja za nedelju, 10. maja, posvećuju dnevno-političkim temama, ali i situaciji sa korona virusom\n10.05.2020 · DRUŠTVO__/_NASLOVNE_STRANE_ZA_NEDELJU / 10._MAJ_2020._GODINE\nNA-DANASNJI-DAN / NA DANAŠNJI DAN 10. MAJ\n10.05.2020 · NA-DANASNJI-DAN__/_NA_DANAŠNJI_DAN_10._MAJ\nMAŠINA / OLIMPIJAS: OTKAZI ZA RADNIKE I RADNICE PODUGOVARAČKIH FIRMI\n09.05.2020 · MAŠINA\nMAŠINA / STAV • MARKO MILETIĆ / PRVI MAJ – BORBA KOJA TRAJE\nMAŠINA / IRENA PEJIĆ • DA LI JE ZDRAVSTVO IKADA BILO IZVAN POLITIKE?\nOmladinska i obrazovna inicijativa čija je misija je da širi ideje nastavnika i učenika širom sveta (TED-Ed) i UNEP u saradnji sa preko 30 organizacija pokrenuli su „Školu o planeti Zemlji“, besplatnu platformu za obrazovanje u oblasti životne sredine, koja je namenjena učiteljima, roditeljima, učenicima i zainteresovanim građanima, širom sveta. „Škola o planeti Zemlji“ omogućava učenicima da u periodu od 30 dana dožive avanturu o svetu prirode.\n09.05.2020 · ENERGETSKI_PORTAL_SRBIJE\nITALIJA / NAUČNICI OTKRILI TRAGOVE KORONAVIRUSA NA ZAGAĐUJUĆIM ČESTICAMA U VAZDUHU\nPreliminarni rezultati istraživanja o povezanosti nivoa zagađenja vazduha i koronavirusa pokazali su da je virus otkriven na zagađujućim česticama. Naučnici još uvek proučavaju da li to može uticati na povećanje broja zaraženih, odnosno koliko se virus zadržava na ovim česticama i da li je to dovoljno da izazove bolest.


Vangabaritni transport Austrija • Beocontrol Logistic\nVangabaritni transport Austrija\nBeocontrol Logistic > Vangabaritni transport > Vangabaritni transport Austrija\nBez obzira da li se radi o Beču, Salcburgu, Gracu, Inzbruku ili nekom drugom gradu, zahvaljujući rasprostranjenoj mreži naših transportnih partnera kompanija Beocontrol pokriva ceo prostor Austrije i Evrope. Takođe, vangabaritni transport obavljamo i u susednim zemljama, kao što su Češka, Mađarska, Nemačka, Slovenija, Švajcarska i Italija.\nKompanija Beocontrol je specijalizovana za kompleksne transportne projekte (usluga transporta vangabaritnih i/ili teških tereta “od vrata do vrata”), kada je kombinovanje moguće, u zavisnosti od destinacije, težine i dimenzija tereta i korišćenja različitih vidova transporta (drumski, rečni, morski, železnički i vazdušni transport).\nOd nedavno Beocontrol ima novu uslugu prevoza poljoprivrednih mašina do/iz Austrije, svih vrsta traktora i drugih dodataka za rad na farmi.\nImamo visoko kvalifikovano osoblje za rukovanje poljoprivrednim mašinama svih dimenzija, a dodatno obezbeđujemo i prateće dozvole za prevoz ove zahtevne robe unutar Srbije i van njenih granica. Specijalizovali smo se za vangabaritni transport robe, tako da prevoz ovakvih mašina obavljamo brzo, sigurno i povoljno.\nMožete izabrati jedan od mnogobrojnih vidova direktnog i kombinovanog prevoza poljoprivrednih mašina i dodatnih delova, bez obzira na to koja je vrsta mašina u pitanju:\nVaš zahtev za ponudu transporta, kao i eventualna pitanja možete poslati na E-mail: info@beocontrol.com


Od subote počinje primena Posebnog kolektivnog ugovora, ali za građevinu. – Nezavisni Policijski Sindikat Srbije\nHome/Sindikalne akcije/Od subote počinje primena Posebnog kolektivnog ugovora, ali za građevinu.\n"Ovim granskim kolektivnim ugovorom utvrđuje se iznos toplog obroka i regresa, koji ne mogu biti manji od 20, odnosno 70 odsto minimalne zarade, ali se reguliše i bezbednost i zdravlje na radu", rekao je Rasim Ljajić prilikom obilaska gradilišta tunela za odvođenje otpadnih voda u Velikom Selu, kraj Beograda, koji gradi preduzeće "Hidrotehnika".\nLjajić je istakao da je granski kolektivni ugovor u građevinarstvu, na koji je dato prošireno dejstvo, "veliki korak napred kada je u pitanju kolektivno pregovaranje i socijalni dijalog u Srbiji".\nKolektivni ugovor za policiju još uvek nije u primeni i nije objavljen u Službenom glasniku. Ministarstvo unutrašnjih poslova prema članu 84. ugovora je, dužno da u roku od 15 dana od dana potpisivanja – donese pravilnike uz saglasnost reprezentativnih sindikata.\nRadi se o članovima 34. stav 3, 38. stav 3, i član 53. stav 2.\nMaterija koju treba urediti pravilnicima je: naknada za dolazak i odlazak sa rada, (popularnije putni troškovi), stipendija dece tragično stradalih radnika MUP-a i akt o proceni rizika, koji se odnosi na bezbedne i zdrave uslove rada zaposlenih u policiji.\nZa sada, a kako stvari stoje – još uvek nema primene Kolektivnog ugovora za policiju, ni informacija da li se radi na pravilnicima, kao ni toplog obroka.\nTopli obrok za policajce nije uvršćen u Kolektivni ugovor!


Istočnorusinski jezik - Wikipedia\nIstočnorusinski jezik je jezik koji se uglavnom govori u zapadnoj Ukrajini, kao i u susednim regionima Slovačke i Poljske. Ovim jezikom govore etnički Rusini, koji naseljavaju navedeno područje. Istočnorusinski jezik spada u grupu istočnoslovenskih jezika i razlikuje se od zapadnorusinskog jezika, koji spada u grupu zapadnoslovenskih jezika.\nPisane tragove rusinske/slovenske kulture moguće je naći i u runskim zapisima u srednjoj Evropi, jer je pre pojave ćirilice i glagoljice verovatno korišćeno runsko pismo kao opšte rašireno u Evropi od 1. do 12. veka kada je potpuno zamenjeno ćirilicom i latinicom.\nJezik koji se naziva crkveno-slovenski, staro-ruski, cerkveno-srpski, staro-ukrajinski, staro-beloruski itd. može se jednakim ako ne i većim pravom nazvati staro-rusinskim, jer su u vreme prevođenja Biblije sa grčkog, Rusini naseljavali oblasti od Balkanskog poluostrva do skandinavije i od Crnog do Baltičkog mora i to je bio jezik na koji je prvo prevedena Biblija.\nBugari su se pri svom doseljavanju na Balkan sretali i ratovali sa Rusinima i još i danas u njihovom jeziku možete naći naziv „Rusnacite" pod kojim podrazumevaju Ruse. Staro-bugarski jezik je jezik Rusina, odnosno dijalekt slovenskog jezika koji je bio najrašireniji i koji su Bugari naučili.\nRusini u Srednjoj Evropi tj. u Moravskoj, primili su hrišćanstvo od Ćirila i Metodija oko 866. godine, zanči 122-125 godina pre Rusina u podkarpatskoj Rusiji u kojoj su bili pokršteni oko 988. godine.\nĆirilo i Metodije prevodili su crkvene knjige na svoj maternji jezik koji su najbolje znali a kojim se govorilo i u Moravskoj. Prevođenje knjiga na jezi koji Moravci ne bi razumeli, nebi imalo smisla jer su već propali takvi pokušaji na nemačkom i latinskom jeziku.\nRusinski je bio zvanični jezik u poljsko-litvanskoj kneževini i na njemu je vođena državna korespondencija i službena bogosluženja još od vremena Ćirila i Metodija, pa do raspada Kneževine.\nIstočnorusinski jezik nа Wikipediji\nIstočnorusinski jezik na Wikimedijinoj ostavi\nOva stranica je zadnji put izmijenjena 14:32, 29 august 2018.


Prve utakmice naredne sedmice\nObjavljeno 16 decembar 2011\nSENIORKE – 46. KUP SRBIJE - ČETVRTFINALE\nPrve utakmice četvrtfinala 46. Kupa Srbije u konkurenciji odbojkašica odigraće se naredne sedmice. U utorak će Dinamo Azotara u Pančevu dočekati NIS Spartak iz Subotice, u sredu će igrati Jedinstvo i Vizura u Užicu, u četvrtak je na programu meč Kolubara – TENT u Lazarevcu, a u petak Poštar 064 – Crvena zvezda. Revanš utakmice će se odigrati od 23. – 26. decembra.\nDirektan TV prenos iz Stare Pazove\nSENIORI – 47. KUP SRBIJE - ČETVRTFINALE\nNaredne sedmice će se odigrati prve utakmice četvrtfinala 47. Kupa Srbije u konkurenciji odbojkaša. U četvrtak, 22. decembra odigraće se dve utakmice. Jedinstvo će u Staroj Pazovi dočekati Partizan Termoelektro od 18,00 časova uz direktan prenos na RTS 2, dok će u Beogradu, od 19,00 časova igrati Železničar – Vojvodina NS Seme. Utakmica Mladi radnik – Crvena zvezda odigraće se u petak, 23. decembra od 19,00 časova, dok će Ribnica i Radnički prvu utakmicu četvrtfinala odigrati u subotu, 24. decembra od 19,00 časova. Revanš mečevi će se odigrati od 24. – 26. decembra.\nCrvena zvezda pobedila Novi Sad – u četvrtfinalu protiv Poštara 064\nObjavljeno 09 decembar 2011\nSENIORKE – 46. KUP SRBIJE – OSMINA FINALA\nCrvena zvezda, aktuelni pobednik Kupa Srbije u konkurenciji odbojkašica, plasirale se u četvrtfinale 46. Kupa Srbije. Crvena zvezda je danas u Novom Sadu, u utakmici osmine finala, pobedila Novi Sad sa 3:0, po setovima 25:11, 25:15 i 25:12, posle 56 minuta igre. Danšnjim žrebom odlučeno je da će Crvena zvezda u četvrtfinalu igrati protiv Poštara 064. U prvoj utakmici Poštar 064 će biti domaćin, dok će se revanš odgirati u dvorani Šumice, a domaćin će biti Crvena zvezda.\nCrvena zvezda u Požarevcu, Kragujevčani u Kraljevu\nŽreb za četvrtfinale 47. Kupa Srbije u konkurenciji odbojkaša obavljen je danas u beogradskom hotelu „M“. U četvrtfinalu će igrati: Jedinsto – Partizan Termoelektro, Ribnica – Radnički, Železničar – Vojvodina NS Seme i Mladi radnik – Crvena zvezda. Utakmice četvrtfinala Kupa Srbije na programu su 21. i 24. decembra.\nDinamo Azotara protiv NIS Spartaka, Kolubara i TENT u borbi za Finalni turnir\nU beogradskom hotelu „M“ danas je obavljen žreb za četvrtfinale 46. Kupa Srbije u konkurenciji odbojkašica. U borbi za Finalni turnir Kupa sastaće se Jedinstvo – Vizura, Kolubara – TENT, Dinamo Azotara – NIS Spartak i Poštar 064 – pobednik meča Novi Sad – Crvena zvezda (danas u 15,00). Utakmice četvrtfinala na programu su 21. i 24. decembra.\nPartizan Termoelektro slavio u Zrenjaninu – žreb za četvrtfinale sutra\nObjavljeno 08 decembar 2011\nSENIORI – 47. KUP SRBIJE – OSMINA FINALA\nPartizan Termoelektro izborio je plasman u četvrtfinale 47. Kupa Srbije, pošto je večeras, u Kristalnoj dvorani u Zrenjaninu, pobedio Klek Srbijašume sa 3:1, po setovima 26:24, 25:27, 25:20 i 25:8, posle 102 minuta igre. Plasman u četvrtfinale 47. Kupa Srbije izborili su Železničar iz Beograda, Ribnica iz Kraljeva, Crvena zvezda, Jedinstvo iz Stare Pazove, Mladi radnik iz Požarevca, Vojvodina NS Seme iz Novog Sada, Radnički iz Kragujevca i Partizan Termoelektro. Žreb za četvrtfinale obaviće se sutra u beogradskom hotelu „M“ u 12,00 časova.\nStrana 102 od 125


Početak/Virus Korona/Preminulo sedam pacijenata sa potvrđenim virusom covid 19 u Kliničkom centru Niš\nVioleta Milićević 24. novembra 2020.\nU Covid objektima Кliničkog Centra Niš, hospitalizovana su ukupno 318 pacijenta. Кod 191 pacijenta je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19.\nOd ukupnog broja hospitalizovanih, potvrđenih pacijenata, 13 su priključeni na aparate za veštačku ventilaciju i nalaze se u jako teškom opštem stanju.\nU ZC Lekovac u Covid bolnici, trenutno je hospitalizovano 85 pacijenata. Кod 53 pacijenta je potvrđeno prisustvo virusa Covid-19.\nU 3 Covid bolnice u ZC Vranje, ukupno je hospitalizovan 100 pacijent. Кod 87 pacijenta je potvrđeno prisustvo virusa. Među hospitalizovanim pacijentima, nema dece zaražene virusom Covid -19.\nNažalost, uprkos svim naporima lekara ZC Vranja, 2 pacijenta, sa potvrđenim virusom Covid -19, je preminulo\nCOVID-19 Klinički centar Koronavirus


Makedonci dnevno rade u prosjeku 2 sata i 18 minuta Banjaluka.com\nMakedonci dnevno rade u prosjeku 2 sata i 18 minuta\nMakedonski državljani dobi između 20 i 74 godine u prosjeku dnevno rade dva sata i 18 minuta, dok za konzumaciju hrane i pića izdvajaju dva sata i osam minuta, utvrdio je Državni zavod za statistiku.\nStatističke analize pokazuju da makedonski državljani uglavnom “ne muče dušu”, budući da od 24 časa čak 35 odsto, odnosno osam sati i 32 minuta dnevno odvajaju za spavanje, piše skopski dnevnik “Večer”.\nMakedonci ne zapostavljaju ni slobodno vrijeme za šta posvećuju pet sati i 15 minuta, dok za domaće aktivnosti troše 11 odsto ili dva sata i 38 minuta.\nŠto se tiče perioda namijenjenog slobodnim aktivnostima, statistika pokazuje da muškarci odvajaju više vremena i to pet sati i 45 minuta, a žene četiri sata i 46 minuta. Međutim, muškarci se nisu dokazali u domaćim aktivnostima, pošto jedan čas i 17 minuta posvećuju svom domu, dok za razliku od njih žene, kao po nekom nepisanom pravilu, domu posvećuju aktivno četiri sata.\nMakedonski građani obožavaju da putuju, a statistički gledano malo su zainteresovani za posjetu konkretne destinacije, dok je slično i sa školovanjem, jer jedva sat vremena posvećuju nauci.


CIK BiH mora svoje antidemokratsko uputstvo staviti van snage\nAner Žuljević, delegat SDP BiH u Domu naroda je povodom usvajanja rebalansa budžeta FBiH omogućenog postupcima CIK-a BiH izjavio:\n„CIK BiH hitno mora suspendovati svoje Uputstvo o dvojnosti pozicija, jer time direktno promoviše sukob interesa i potiče na neformiranje vlasti!\nUzimajući u obzir da su opšti izbori održani prije 17 mjeseci, a da nemamo formiranu vlast na nivou FBiH i u nekim kantonima, a ni Vijeće ministara BiH nije kompletirano, jasno je kako su određene pojave u izbornom zakonodavstvu dobrano felerične u smislu rokova za formiranje vlasti.\nMeđutim, posebno zabrinjava činjenica da CIK BiH i dalje ne odustaje od svog antidemokratskog uputstva o dvojnosti funkcija kojim se omogućava da premijer ili ministar u izvršnoj vlasti može biti u isto vrijeme i zastupnik ili delegat u zakonodavnoj vlasti.\nNavedeni koncept CIK-a BiH predstavlja ne samo alibi za dugoročno dekapacitiranje institucija i neformiranje vlasti, nego promoviše eklatantan sukob interesa koji danas u vremenu krize eskalira. Usvajanje finansijskih dokumenata teških 5,5 milijardi KM omogućeno je klasičnim primjerom sukoba interesa.\nNa posljednjim sjednicama oba doma Parlamenta FBiH se desio presedan kakav nikad ranije nije viđen nigdje u svijetu, a to je da funkcioneri iz izvršne vlasti budu ključni glasovi za usvajanje dokumenata kao što su rebalans ili ‘korona zakon’ koje su prethodno sami sebi odobrili na vladi.\nNapominjem, konkretno, da se radi o predsjedniku i potpredsjednici FBiH, te aktuelnom ministru prostornog uređenja i ministrici finansija FBIH u Predstavničkom domu, dok je u Domu naroda rebalans usvojen glasovima Federalnog ministra unutrašnjih poslova i ministrice kulture.\nJasno je da se ovdje radi o vještačkoj tvorevini CIK-a u vidu uputstva koje je napravilo Frankenštajn demokratiju i potpuno suspendovalo potrebu da se vlast formira. Mi voljom CIK-a danas nemamo formiranu vlast, ali imamo specijalce koji obnašaju po tri funkcije u isto vrijeme, dvije zakonodavne i jednu izvršnu.\nNapominjem da je ovaj sukob interesa duboko integrisan u naš parlamentarni sistem, jer i kantonalni premijeri i ministri sami sebi kao članovi vlade pošalju budžet, pa ga u Skupštini potvrđuju/usvajaju svojim glasanjem kao zastupnici.\nAko ovo sve navedeno nije sukob interesa, onda stvarno ne znam šta jeste. Ne znam šta više CIK BiH može smisliti da se dodatno kompromituju i oni i izborni proces, ali je očito da su kompletan izborni i postizborni proces doveli do apsurda, naročito nakon posljednjih izbora.\nPozivam CIK BiH da svoje antidemokratsko upustvo stavi van snage, te da natjera trenutne “dvojne” ili “trojne” funkcionere da se izjasne o poziciji na kojoj ostaju. Samo na taj način možemo vratiti u funkciju normalne demokratske principe dvostepenog odlučivanja i konačno natjerati izborne pobjednike da formiraju vlast.“\n> SDP će poslati inicijativu da se konačno formira Klub Srba u Domu naroda Parlamenta FBiH\n> Hitno održati sjednicu Doma naroda oko nastavka rada Vlade ili formirati novu Vladu FBiH\n> Komisija donijela zaključke o aferi "Respiratori": Hitna smjena Solaka, FUCZ pripojiti FMUP-u


Vučić: Moramo očuvati mir po svaku cenu?! – Otvoreno\nPočetnaVestiVučić: Moramo očuvati mir po svaku cenu?!\nsubota, 3. oktobra 2020 : 11:05\nVučić: Moramo očuvati mir po svaku cenu?!\nPredsednik Srbije Aleksandar Vučić danas je ocenio da situacija u svetu kompleksna, da jedna mala zemlja koja ima problema sa svojim teritorijalnim integritetom mora da računa na to, a da je cilj Srbije održavanje mira i stabilnosti “po gotovo svaku cenu”.\nOn je na početku sastanka sa predstavnicima Nacionalnog konventa o Evropskoj uniji (NKEU), na teme spoljne politike Srbije i dijaloga Beograda i Prištine, kazao da je od presudnog značaja da se dodje do dogovora sa Prištinom i da ne dodje do razbuktavanja “strasti” u Bosni i Hercegovini.\n“Slučaj Jermenije i Azerbejdžana pokazala koliko su opasni zamrznuti konflikti, koji je pokazao i apsolutnu nemoć medjunarodne zajednice… Niko ne može ništa osim da da dva saopštenja, i to je nama nauk, da postoji više jakih partikularnih interesa i da moramo da budemo u svakom trenutku spremni da sačuvamo svoju zemlju”, rekao je Vučić.\nOn je naveo da “ne može otvorenije da govori o stavovima države kako ne bi kršio nacionalnu bezbednost”, a da je pojedinim medjunarodnim partnerima dijalog važan samo kada pokušavaju da ostvare svoje interese.\n“Ne moram da govorim sa koliko nas neki kritikuju (zbog navodnog kršenja) Rezolucije Saveta bezbednosti Ujedinjenih nacija 478, po pitanju Jerusalima, koje sam podsetio da su svi prekršili Rezoluciju SB UN 1244 i da ih nimalo ne boli glava zbog toga. Oni imaju pravo da prekrše sve što žele i ponašaju se u skladu s tim”, rekao je predsednik Srbije.\nOn je naveo da se spoljna politika vodi kako bi se zemlja pozicionirala i održalo mir i da je izuzetno važan rad na ekonomskom napretku države.\n“Srbija je u poslednjih pet godina ne samo apsolutni lider Zapadnog Balkana, već i jedna od najboljih zemalja u Evropi, po ekonomskom rastu, stopi javnog duga… To smo uspeli zato što smo verovali u svoj rad i uprkos skepsi svih”, rekao je Vučić i dodao da u prvih sedam meseci tekuće godine ostvarila “nestvaran rezultat” po pitanju stranih investicija u pandemiji.


Slučaj u BiH: Žena na ulici ležala sva u krvi, nasilnik je brutalno pretukao u centru grada\nŽena je odmah vozilom Hitne pomoći prevezena u Centar urgentne medicine (CUM) Sveučilišne kliničke bolnice (SKB) Mostar, gdje je utvrđeno da je zadobila teške tjelesne povrede.\nMostarski policajci u petak su u poslijepodnevnim satima uhapsili L. Đ.(48), koji je pretukao dvije godine stariju S. H. u ulici Kneza Domagoja, kako je to potvrđeno u Operativnom centru MUP Hercegovačko-neretvanskog kantona.\nOn je bio u vidno alkoholisanom stanju kada su na lice mjesta stigli policajci, dok je S. H. zatečena bez svijesti, u ležećem položaju i s vidljivim, krvavim povredama u predjelu glave, piše Dnevni avaz.\nOna je odmah vozilom Hitne pomoći prevezena u Centar urgentne medicine (CUM) Sveučilišne kliničke bolnice (SKB) Mostar, gdje je utvrđeno da je zadobila teške tjelesne povrede.\nMeđutim, kako je policiju obavijestio dežurni ljekar, nakon ukazane pomoći, ona je samoinicijativno napustila bolnicu.\nU mostarskoj policiji rade na rasvjetljavanju ovog slučaja, a za sada nije poznato u kakvom su odnosu L. Đ. i S. H.


Prvi protest pod nazivom Ekološki ustanak održan je 10. aprila u Beogradu, a kako je najavljeno “Ustanak za opstanak” počeće u selu Nedeljice, a potom će biti organizovani skupovi širom Srbije. Finalni skup održaće se 11. septembra u Beogradu na Andrićevom vencu.\nU saopštenju Ekološkog ustanka navodi se u odbranu zdravlja ljudi, zdrave životne sredine i prava na život na svojoj zemlji nema i neće biti kompromisa, zato ustaju i struka i motika.\n“Narod protiv Rio Tinta jer smo i protiv trovanja, gušenja, žeđi, zagađenja, izrabljivanja, raseljavanja stanovništva, MHE, kolonizovanja Srbije, toksične vlasti, mafije, nejednakosti… građani će sami nastaviti niz”, navodi se u saopštenju.\nEkološki ustanak pozvao je sve „ekološke i stručne organizacije i hrabre pojedince, koji brane svoje ugrožene krajeve širom Srbije, na zajednički ustanak u odbranu sopstvene budućnosti“.\nOdržan Ekološki ustanak: „Hoću da dišem“ Ideoekološki aktivizam: Kako je Rio Tinto postao glavni eko problem Srbije Zeleni Beograd do 2030. godine: Koliko košta da grad počne da diše U Srbiji 2019. vazduh je bio prekomerno zagađen


“Već sada mogu da tvrdim da je reč o uspešnoj privatizaciji. Prilikom preuzimanja fabrike proizvodnja je iznosila 83 tone na mesečnom nivou, da bi na kraju avgusta dostigla 313 tona” – rekao je Zajkov.\nOn je istakao da je u martu vrijednost prodatih gotovih proizvoda iznosila oko 220.000 evra, a sada iznosi 1.367.000 evra.\nNišku fabriku početkom godine kupila je bugarska kompanija “Mina”.\nNakon preuzimanja zadržana je ranija linija proizvoda, ali je prioritet proizvodnja transportnih traka za elektroenergetiku.\n“Pobedili smo na tenderu `Elektroprivrede Srbije` za proizvodnju transportnih traka, čija je vrednost oko četiri miliona evra, kao i na drugim tenderima u BiH i Makedoniji” – kaže Zajkov.\nOn je rekao da je “Vulkan” do sada izvezao u Bugarsku više od 10 kilometara transportnih traka.\nKompanija trenutno radi na ispitavanju tržišta bivše Jugoslavije, prije svega BiH i Makedonije, gdje namjerava plasirati i druge proizvode kao što su gumena crijeva, obuća i tehnička roba.\nZajkov kaže da su plate uvećane za 23 odsto, što je zasluga svih zaposlenih i uspješne saradnja kupca iz Bugarske i niških stručnjaka.\nGeneralni direktor “Vulkana” ističe da se ova kompanija suočava i sa velikim problemima zaostalih obaveza za poreze i doprinose, koje godinama nisu plaćane.\n“Trenutno se suočavamo sa velikim pritikom da te obaveze izmirimo u što kraćem roku, što je za nas otežavajuća okolnost, budući da i pored povećanja proizvodnje nismo u stanju da to učinimo odmah” – naglasio je Zajkov.\nPrema njegovim riječima, Bugari su kupovinom “Vulkana” preuzeli i obavezu izmirenja duga koji premašuje četiri miliona evra i zato, radi stabilizacije proizvodnje, traže odlaganje plaćanja obaveza.\n“Mislim da je u interesu i društva i zaposlenih da `Vulkan` radi, a mi ćemo obaveze izmiriti do poslednjeg dinara” – obećao je Zajkov.


Port of Adrija u minusu 12,4 miliona eura – Bankar.me\nApril 23, 2019 BIZNIS, Članci, CRNA GORA, SVE VIJESTI Leave a comment\nFinansijski iskazi Port of Adrije pokazuju da je to preduzeće lani poslovalo sa gubitkom od 662 hiljade eura, što je najmanje otkako gazduju tom kompanijom. Prihodi od prodaje lani su iznosili 8,63 miliona eura, dok su poslovni rashodi iznosili 7,8 miliona eura. Na bruto plate radnika potrošena su četiri miliona, što je za 765 hiljada manje nego u 2017. godini, a milion manje nego 2013. godine. Samo u prošloj godini broj zaposlenih je smanjen za 45.\nStalna imovina preduzeća je na kraju prošle godine iznosila 64,65 miliona, što je za šest miliona eura više nego prije privatizacije. Kapital je iznosio 44.4 miliona, što je 12,2 miliona manje nego 2013, dok je ukupan gubitak uvećan za 12.4 miliona. Na kraju 2013. godine gubitak je iznosio 14.4 miliona eura, dok je na kraju prošle ukupan gubitak preduzeća bio 26,88 miliona.\nPrve godine upravljanja Port of Adrijom, Global ports je napravio 5,8 miliona eura minusa, godinu kasnije 2,75 miliona, pa 1,8, zatim 1,43 miliona, da bi lani minus iznosio 662 hiljade. Ukupno, dakle, 12,4 miliona minusa za pet godina.\nKada su u pitanju dugoročna rezervisanja i obaveze, Global ports je došao u firmu kada je ova stavka iznosila 1,4 miliona eura. Sa da su dugoročne obaveze i rezervisanja 21,4 miliona, od čega se na dugoročne kredite odnosi 18,8 miliona. Port of Adrija je lani pozajmila 20 miliona od Evropske banke za obnovu i razvoj i za tu svrhu založila pokretnu imovinu.\nPOJMOVIGlobal ports Kontejnerski terminali nagrada port of adria port of adria poslovanje\nPrevious Država se zadužila 64,6 miliona eura\nSljedeći Izdata dozvola za prvu fazu petlje Smokovac


Koncert slavnog rumunskog hora „Sound“ u Leskovcu - JuGmedia\nLESKOVAC – Mešoviti hor „Sound Choir“ iz Bukurešta održao je u Leskovačkom kulturnom centru (LKC) koncert u okviru ovogodišnje Letnje škole muzike „Strings“.\n„Njihovo gostovanje dogovorili smo još prošle godine ali evo sada su se stvorili dobri uslovi i povod za njihov nastup u Leskovcu”, kaže Slaviša Stevanović, direktor LKC-a.\nHor je pre 16 godina osnovao njegov dirigent Voicu Popesku koji je diplomirao na Univerzitetu nacionalne muzike u Bukureštu. Sa ovim ansamblom nastupao je na mnogim festivalima i takmičenjima kako u Rumuniji tako i širom Evrope a na međunarodnim takmičenjima 2000. i 2008. u Austriji osvojili su prvo mesto i zlatne medalje.\nVoicu Popesku je na međunarodnom horskom takmičenju duhovne muzike u Prevezi u Grčkoj proglašen najboljim dirigentom.\n„Sound Choir“ odlikuje raskošan glasovni kolorit, vrhunski izvođački nivo i bogat repertoar koji uključuje rumunsku tradicionalnu muziku, madrigale, duhovnu vizantijsku muziku ali i horsku obradu tradicionalne muzike raznih naroda i džeza.\nNa koncertu u Leskovcu oduševili su publiku izvođenjem Druge rukovieti Stevana Stojanovića-Mokranjca.\nBio je to drugi ovonedeljni koncert u okviru Letnje škole muzike „Strings“ koji, pod pokroviteljstvom Ministarstva kulture, organizuje Leskovački kulturni centar.\nČlanovi rumunskog hora prisustvovali su završnom koncertu polaznika ove škole koju su vodili istaknuti pedagozi Boža Saramandić, Goran Kentera i Dušan Stojanović. Oni će u Leskovcu boraviti još dva dana gde drže svoje probe pred odlazak u Francusku odakle započinju svoju veliku evropsku turneju\nZavršen spektakularni Vinski bal u Vlasotincu


NAPOKON REFORMA JAVNE UPRAVE? - Užička nedelja najozbiljniji medij Zapadne Srbije\npočetak AKTUELNO NAPOKON REFORMA JAVNE UPRAVE?\nNapisao/la Užička Nedelja 29. августа 2014. 381 pregleda\nOdržan sastanak potpredsednice Vlade sa predstavnicima lokalnih samouprava\nDanas je, sa početkom u 15 časova u maloj sali Gradske kuće održan sastanak potpredsednice Vlade Republike Srbije i ministarke državne uprave i lokalne samouprave, dr Kori Udovički i predstavnika ministarstva sa gradonačelnikom Užica i predsednicima opština sa područja Zlatiborskog okruga.\nNa sastanku, koji je trajao nešto više od dva sata, predstavnici opština Zlatiborskog okruga su imali prilike da iznesu probleme sa kojima se suočavaju, dok je ministarka iskoristila priliku da predstavi šta Vlada očekuje od lokalnih samouprava. Potpredsednica Vlade je istakla da joj je drago što je imala priliku da poseti Zlatiborski okrug.\n“Ovo je način da se lično upoznam sa svim rukovodstvima”, izjavila je ona i otkrila detalje razgovora.\n“Razgovor smo započeli sa inicijativama koje su u ovom trenutku najviši prioriteti ministarstvima, a to je da počnemo sa vrlo ozbiljnim sprovođenjem reforme javne uprave u Srbiji, pre svega kroz zakon o platama i kroz podsticaje da svi radimo planski. Ne možemo očekivati da radnici bolje rade, ako nemamo plan šta ko treba da radi”, rekla je dr Kori Udovički.\nNa pitanje novinara da li može da nam kaže koje mere će biti preduzete u našim lokalnim samoupravama od kojih će građani osetiti boljitak, potpredsednica i ministarka je izjavila da se konstantno radi na tome da građani bolje žive, ali da se ne to ne može raditi brzo.\n“Naše ministarstvo radi na uređivanju sistema i njegovom popravljanju. To nije brz posao, odnosno ne daje brze rezultate. Naš prioritet jeste u tome da građani itekako osete boljitak, u tome da država postane servis građana, a to se pre svega oseća na lokalnom nivou, ali to se ne dešava tako što ja kažem doneću ovo ovoj opštini, a ovo drugoj opštini. Ja se vraćam u Beograd gde se izrađuje regulativa i tu se borim da sa mojim kolegama u Vladi neke stvari popravimo kako bi bolje funkcionisali”, rekla je potpredsednica Vlade.\nOpširnije u štampanom izdanju “Užičke nedelje” koje izlazi 5. septembra.


► AI i HRW pozvali UN da istraže moguće zločine protiv čovečnosti na\nPoziv organizacija Amnesti internešenel (Amnesty international, AI) i Hjuman rajts voč (Human rights watć, HRW) usledio je nekoliko dana uoči glasanja Saveta UN za ljudska prava o rezoluciji koja poziva na otvaranje istrage o brutalnoj trogodišnjoj kampanji filipinskih vlasti protiv droge tokom koje su ubijene hiljade navodnih dilera narkotika, prenosi agencija EFE.\nU danas objavljenom izveštaju, Amnesti internešenel je naveo da niko od vladinih zvaničnika nije pozvan na odgovornost zbog ubistva više od 27.000 ljudi tokom rata protiv droge, dok policija priznaje da je u tim operacijama stradalo svega 6.600 ljudi.\nU izveštaju se označavaju mogući zločini protiv čovečnosti i dokumentuju desetine vansudskih pogubljenja.\nPozivajući se na lokalne grupe za zaštitu ljudskih prava, Hjuman rajts voč je naveo je da je na Filipinima u prethodne tri godine ubijeno više od 100 dece.\nI AI i HRW su pozvali Savet UN za ljudska prava da otvori "nezavisnu i nepristrasnu" istragu kršenja prava na Filipinima.\nO rezoluciji će krajem nedelje glasati 47 zemalja članica Saveta UN za ljudska prava, od kojih je najmanje 28 navelo da će je podržati.\nPokrajinski zaštitnik građana pozvao je danas sve nosioce javnih funkcija da ljudskim pravima pristupaju sa istom posvećenošću, ozbiljnošću i odgovornošću s kojom su tvorci Univerzalne...


NUNS i NDNV osudili pretnje Ljiljani Stupar | Autonomija\nNUNS i NDNV osudili pretnje Ljiljani Stupar\nNezavisno udruženje novinara Srbije (NUNS) i Nezavisno društvo novinara Vojvodine (NDNV) najoštrije osuđuju anoni…\nNezavisno udruženje novinara Srbije (NUNS) i Nezavisno društvo novinara Vojvodine (NDNV) najoštrije osuđuju anonimne pretnje upućene dopisnici agencije Beta iz Zrenjanina Ljiljani Stupar i traže od policije da hitno reaguje i otkrije ko ih je uputio. „Pretnje upućene našoj koleginici imaju dodatnu dimenziju bestidnosti i surovosti, jer je izvršilac ovog krivičnog dela telefonom pretio novinarki da će ugroziti život njene kćerke“, navodi se u saopštenju za javnost.\nNUNS i NDNV upozorili su javnost i državne organe da su pretnje novinarima u Srbiji postale skoro uobičajena stvar, a da vinovnici tih pretnji u ogromnom broju slučajeva nisu otkriveni. „U državi u kojoj se novinarima i medijima mogu nekažnjeno upućivati surove pretnje, ugroženi su osnovni principi slobode izražavanja“, piše u saopštenju.\nNepoznati muškarac uputio je ozbiljne pretnje dopisnici Bete iz Zrenjanina Ljiljani Stupar povodom njenog izveštavanja.\nLJiljana Stupar prijavila je zrenjaninskoj policiji da joj je nepoznati muškarac u ponedeljak uveče pretio rečima da „ima fotografiju“ njene kćerke i da zbog toga „ne treba ponovo da gura nos u stvari gde joj nije mesto“. Poziv je upućen sa broja mobilnog telefona sa mreže 065, o čemu je Ljiljana Stupar takođe obavestila policiju.\nLjiljana Stupar je i prošle godine dobijala telefonske pretnje, povodom tekstova o spornim privatizacijama, koje je objavljivala u lokalnoj štampi. Tada ju je, takođe nepoznati muškarac, upozoravao da „zna gde joj kćerka ide u školu“ i da prestane sa objavljivanjem tekstova kojima „nekome kvari posao“.


Beta 24. aprila 2019. 18:15\nLider Demokratskog fronta (DF) Andrija Mandić zapretio je tokom premijerskog sata da će, kako je rekao, leteti glave ukoliko on, Mihailo Čadjenović i Milan Knežević budu uhapšeni nakon izricanja presude u slučaju pokušaja terorizma.\n„Pre smo spremni glavu da položimo i nekome glavu da skinemo, nego što će nas neko odvesti u zatvor. I to Vam govorim da znate, jer vi donosite odluke“, poručio je Mandić u Skupštini predsedniku Vlade Dušku Markoviću.\n„Ako smo došli dotle, u 21. veku, da u političkom dijalogu i neslaganju pretimo kidanjem glava – onaj ko će da kida glave mora da se spremi za to, onaj koji će da brani svoju glavu, takodje je spreman za to“, naveo je Marković.\nPojedini mediji su danas objavili da u slučaju osudjujuće presude poslanici DF planiraju da se zatvore u zgradu parlamenta.\nOptužnicom su obuhvaćena dvojica ruskih državljana za koje Tužilaštvo tvrdi da su pripadnici ruske vojne obaveštajne službe GRU, deset srpskih državljana kao i lideri DF Mandić i Knežević i vozač tog saveza Mihailo Čadjenović.\nIzricanje presude je zakazano za 9. maj a DF je najavio niz aktivnosti tog dana, ali zvanično nisu najavili šta tačno planiraju. Protest koji je bio planiran tog dana u organizaciji gradjanskog pokreta Odupri se, koji već više od tri meseca organizuju antivladine proteste, odložen je na zahtev DF koji, kako je navedeno, planira aktivnosti u sopstvenom aranžmanu.\nPupovac: O Runjaninovom grobu da brine hrvatska država\nGrčka: Uhapšeno 30-tak osoba\nZaev: Od Drača, preko Ohrida, do Beograda – samo s…


Zamjenica predsjedatelja Zastupničkog doma Parlamentarne skupštine Bosne i Hercegovine Borjana Krišto izjavila je danas kako ostaje pri svom mišljenju da Hrvati u BiH ne trebaju plaćati RTV pretplatu, sve dok se "pitanje javnih emitera u BiH sustavno ne riješi".\nKrišto je ovo izjavila na seminaru "Nezavisnost i nepristranost medija", kojeg je u Sarajevu organizirala Parlamentarna skupština Vijeća Europe u suradnji sa Parlamentarnom skupštinom BiH.\n"Svaki parlamentarac ima pravo na svoje mišljenje i na svoj stav, isto kao što poštujemo pravo medija na izražavanje", kazala je Krišto.\n"Hrvatska demokratska zajednica i Hrvatski narodni sabor su izradili prijedlog rješenja u legislativnom smislu, koji podrazumijeva cjelovito reformiranje javnog RTV sustava. Ono što danas imamo nije potrebno ni BiH, a ni okruženju."\nTemelj demokratije - stabilan javni RTV sustav\n"U ovom momentu nam je pitanje pozicije javnih emitera u BiH jako važno i vjerujem da ćemo danas kroz ovaj seminar dobiti najbolje prakse i iskustva, koja će nam pomoći da mi ovo pitanje riješimo", istakao je Šepić.\n"U više zemalja svjedoci smo da dolazi do ekonomskih i političkih pritisaka na djelatnike medija. Oni ih tjeraju na samocenzuru. No, uprkos tome, mi smo svjesni da još uvijek ima hrabrih novinara, koji obavljaju svoj posao kako treba", naglasila je Bilgehan.